url: =le rêve dans la poésie de Lounis Ait Mengullet\nSujet: le rêve dans la poésie de Lounis Ait Mengullet Sam 26 Mar - 17:48\nGer tilawt d tnafa\nTargit di tmedyazt n Lunis At Mangellat\n25/03/2011 - 21:40 mis a jour le 25/03/2011 - 23:06 sɣur At Sliman Ḥamid\n« Ad tt-yessufeɣ Yellu ɣer lxir !» i qqaren Leqbayel yal mi ara s-id-alsen i targit, imi ttɣillin belli tirga ttefɣent yernu amur ameqran teddunt mxalfa.\nYeqqar Lunis At Mangellat :\nUrgaɣ Lwerd azeggaɣ\nTessufɣeḍ targit d idamen\nUrgaɣ lweṛd amellal\nIdammen-nni zzin-d i lekfen\nUla d targit tuffiḍ-as anda teffeɣ\nUrgaɣ la ttruɣ\nAhat assen ad ferḥeɣ\nIfyar-a s wacu iluɛa umedyaz ddunit yesbeggen-d azal n targit d wamek tetteffeɣ di tmetti taqbaylit.\nDi tilawt, nettaf belli ɣer yal agdud di yal zzman, di yal idles ; targit tesɛa anamek ines yemgaraden seg ugdud ɣer wayeḍ. Ula di tujjya gan-as anamek, am wakken diɣ i ttufan d allal yesenɛaten agensay n yiman, dɣa yis-s ttafen abrid ad d-ssuksen ayen yesmunedlen fell-as talwit. Yessegzi-d umawal targit yenna :« targit d tuget n temsal i iḍerrun di tnafa n umdan », Freud si tama-s yenna: « targit d aṣṣiweḍ n lebɣi (lebɣi n tuzzuft) ɣer tagara-s » .\nUla di ddin targit ɣer-s azal meqqren, amedya d nnbi Yusef i yessnen i usefru n tirga, am wakken diɣ s ttawil n tirga i d-yettmeslay Yillu i imceggɛen ines. Aya diɣ nettaf- it deg tanfusin iccuden ɣer tɣerma tagrigit akked d tṛumanit. Zeus yellan d agellid n yiraniten n “l’olympe“ s ttawil n tirga i yuzen izen-is i “Agamemnon“, am wakken diɣ “Morphé“ yella d Yillu n tnafa akked tirga. Aya meṛṛa yessenɛat-d azal teṭṭef targit di tmedurt n yal yiwen deg-neɣ ama zik ama tura .\nTargit temxallaf, tesɛa aṭas n wudmawen; Tella tin yeseḥzanen, tella tin yesefraḥen . Tella tin yeskanayen imal d wacu ara yeḍrun am wakken tella tin yeskanayen tiɣri n waggasen ikemnen daxel n yiman n yal yiwen deg-neɣ. Tella targit i izzuzunen asirem n umdan, am wakken diɣ tella tin iqemḍen lebɣi deg ul-is. Dayemmi di yal tasekla, ɣer yal aɣref, imyura d imedyazen ttgen amur i targit di tira nsen, sseqdacen-tt akken ad d-inin s wudem niḍen liḥala n waknef deg yella yixef-nsen.\nAm yal tasekla di ddunit, tasekla n teqbaylit ula d nettat tebna ɣef tirga. Tamedyazt n teqbaylit tessexdem aḥric-agi n tirga akken ad d-tini azal n lebɣi, inizzifen d wurfan yetteyzagen deg wul n unaẓur. Lunis At Mangellat ula d netta yunnag yis-neɣ ɣer tmurt n tirga deg waṭas n yisefra ama deg wid iccuden ɣer tayri neɣ deg yisefra-s imḥaddiyen .Di lǧeṛa n yisefra yezzuzunen temẓi, awal yettawi ɣer tegnewt n umenni yeswan timiqwa n usḥiyssef. Akken nettaf belli tikwal targit d timkellext :\nLemnam agi yeskiddib\nUr tettamen ay aḥbib\nUrgaɣ lliɣ di tmurt-iw\nMi d ukiɣ ḍhiɣ-d d aɣrib\nTargit di lawan n tnafa, tettara allaɣ yettemceččew akked wayen yellan di tilawt, yesḥissif ɣef yiḍ yefnan , iɣunza ass i d-yulin:\nUr s tt-semmeḥeɣ i targit\nAssen mi ṭṭseɣ tameddit\nS kra mennaɣ tqbel-it\nUkiɣ-d lferḥ tbeddel-it\nTerra tamemt d lḥentit\nZiɣ tɣur iyi\nTargit tga leɣrur, terra lebɣi yettcercur. Maca lexyal yella d lexyal kan. Lewhi d udem n lewhi kan. Tili d lemri n tili kan. Abeḥri werǧin tekres-it twemust ger icuduyen-is, werǧin yeqfel fell-as uffus s iḍuḍan-is. Abbu werǧin ijemɛ-it uxxam ddaw ssqef-is.\nTerfed s wallen-is\nAd rwuɣ isem-is\nLa ttruɣ ya lɣaci\nMi beddleɣ idis\nGriɣ-d kkan weḥdi\nTanekra iwaqqaren n yiṭij tella d acengu n tudert tesserqiqis tanafa ger lemwaji-s. Tanekra d aḍu yetthuddun iɣulad tebna targit i wezru n tqellaɛin-is. Tanekra d isallen i d-yewwin iɣilifen n wayen yellan akken ad sxerben aẓeṭṭa n tkerkas tessuli tnafa. Maca xas akken, di kra n tegnatin yella yinnig ɣer tuǧǧwa n yiḍes acku di dduḥ-is yettban yeshel lewɛer :\nZriɣ-kem di tnafa\nAmzun akken d ṣṣeḥ\nUkiɣ-d ul yettfafa\nBeṭṭu yidem i iqrreḥ.\nYal mi ara d temmel belli lmerɣub qrib ad t-ḥazen iffasen ad ihub ubeḥri n teṣebḥit akken ad t-yenkeṛ. Wi cqa ma yella-d waya, ul yeḥlulin di nnesma n tayri werǧin ad yecɛef. Anda i-yettwaqqes i iḥemmel ad yexnunes. Di yal tikelt, mi ara d-alin iragen n lxiq ɣef wul iḥemmel umedyaz ad yinnig ɣer tmurt n targit akken ad yessusem aggasen yeɣza lweḥc n beṭṭu deg tecriḥt-is :\nMa bɣiɣ ad kem-zṛeɣ\nAd bellɛeɛɣ allen-iw\nWeḥdi di lmux-iw.\nYesmenyaf umedyaz tugna n tirga ɣef tid n tilawt acku di targit awezɣi yettarra aḍar, ayen ibeɛden yettban yeqreb.\nDi tnafa sliɣ i teɣri\nḤulfaɣ tergagi tassa-w\nḤulfaɣ tessaki-d lebɣi\nLebɣi i s-cedhaɣ ayla-w\nUkiɣ-d zriɣ assagi\nAd s-geɣ abrid i lmeḥna-w\nTikwal targit tezzuzur ɣef tasa isufar n leḥnana, widen i d-yessakayen lebɣi deg ul n umdan akken ad iqazzem tebrek n tilawt. Ccuq d ucedhi ttuɣalen deg tegnatin-nni d afriwen yettawin ixef ɣef uɣbalu n wayen yebɣa :\nUrgaɣ ttejra n leḥlu\nTefreḥ yeḥya-d uẓar-is\nUrgaɣ am akken d ṣṣeḥ\nAss-a mačči am yiḍelli\nḤedreɣ i udrar yuki\nAgris i t-yedlen yefsi\nDi teswiɛin niḍen d tilawt s timad-is i d-yettawin iferdisen yeslusuyen talaba-s i targit. Mi d-yella wanect-a tanafa tettuɣal d alejlej yettarran amdan ger iɣuraf n yir tallit.Tazmert tkennu ddaw ttɛebga umu tezmer. Ixef yettkukru ad iqazem ayen yefflen i lmeɛqul. Di teswiɛin am ti, tilwat tettuɣal d yir targit, tettuɣal d arejrej :\nAm di yir targit kecmeɣ\nMi sliɣ tbeddleḍ axxam\nGriɣ-d d awḥid nṭerreɣ\nUgiɣ ad ṣebreɣ fell-am.\nLeɣṛur di tilawt, leɣṛur di targit ! Anda yuzzel rruḥ yufa tagnit tezmek. Ulac afran. Tikwal reffu yettili-d ɣef tidet yellan akked d lekdeb ur nelli. Deg akken ur yelli lxetyar yembarraz rray d rray-is, yennuɣ ṣṣber d ṣṣber-is, tagrawla tegra-d iman-is :\nMmel-iyi d acu d-tessuliḍ\nƔer-i mi i d-tusiḍ\nA targit efk-iyi lehna\nMa si ṭṭaq i tettɛeddiḍ\nAd t-ɣelqeɣ kul iḍ\nƔer-i ur d-tkeččmeḍ ara !\nTidet tettecceg deg yir iberdan, targit tettawi ɣer timedwa ɣef wayeg ur yebni lxaṭer. Tidet teskan-d tebrek n yal ass, tanafa tesselleɣ ihdumen deg allaɣ. acu d-yettawi ɣer tafsit n lemḥayen :\nTxerreq targit yis-i\nTessaki-yi-d s waman\nAnsi i d-tekkiḍ\nAnsi armi ḥesleɣ di lukan\nMaca tikwal, tirga tettili-d i sswab. Tettlal-d akken ad d-tini tid yakk yefran. Tettidir akken ad d-tjab tid yakk iɛerqen. Tikwal targit d ddwa i yixef yenuɣnin, i wul yettwameḥqen, i tasa ycuḍen. Tikwal tirga ttillint d amazan n yigenwan i widen yeḍruren. D aslufu n yiniren ɣef tfekka yulwan. D tabret n Yillu i widen umu yeɛreq lewhi. Tikwal targit tjebbud akken ad as-tinni i wul tidet yellan, akken ad tessefhem i wacu tugdi i tt-yerḥan :\nUrgeɣ yir targit leɛca\nƔufren-iyi d imeyyaten\nṬṭfeɣ itbir di tala\nSeg yifassen-iw i d-it-wwin\nUɣaleɣ ddmeɣ abuqqal\nYeɣli-yi mazal lḥiɣ\nAman-is swan akal\nIɣaḍ-iyi mi terẓiɣ\nWalaɣ win ɛzizen am rruḥ\nYenna-yi ta d dunnit\nKa teṭṭfeḍ ad am-iruḥ\nTekcem targit di tilawt. Ayen yekkukra wul ad at-iẓer icebbel tanafa-s. Tanekra iban ad tili ɣef tidet ama tqeriḥ ama telha. Tikwal targit d netta-t i d ddwa n tlufa. Tikwal targit d netta-t i d tiɣri ɣer tegrawliwin akken yimal ad yelhu. Di yal tallit ɣer yal agdud targit tessawel i targit, tirga ttleqqiment asirem, asirem yessidir amdan, tudert tettawi amdan ɣer leɛli akken tinirin n yigenwan ad as gen-t rreḥba i lebɣi n lebɣi deg uɣbalu n tafat ansi i d-tekka yakk tafat


timestamp: atn

url: =مقال بالأمازيغية: الأمازيغية، العربية والإنجليزية لتدريس العلوم – بوابة أزغنغان الأخبارية Segangan.Net\n» أقلام حرة » مقال بالأمازيغية: الأمازيغية، العربية والإنجليزية لتدريس العلوم\n5 أبريل 2019 20:39\n(مقال بالأمازيغية: الأمازيغية، العربية والإنجليزية لتدريس العلوم)\nImeɣnasen en Tmaziɣt deg wussan a ed wayyuren a ssusmen (sqaren, festen) es timmad ɣef tɣawsa en “tutlayt uselmed en tussnawin” di Murakuc axmi zeddɣen di Čina niɣ Yapan urd di Murakuc. Imeɣnasen en Tmaziɣt jjin (flen) Imesɛerrben edYifṛansiswalen (Ifṛankofonen) ttmenɣan deg wayen jar-asen (inger-atsen) ɣef tɣawsa en tutlayt uselmed: Taserɣint (Taɛrabt) niɣ Tafṛansist, axmi Murakuc wer yelli d-Amaziɣ, niɣ axmi Tamaziɣt wer telli d-tutlayt en Murakuc!\nRni-dd ɣef waya afuggu (scandal) ameqqṛan ugar: Dewlen kra en yimeɣnasen en Tmaziɣt (jar ugar inni yeqqnen ɣer IRCAM ed mayen d-as yennḍen) ttexsen ad ssefṛansisen anagraw (system) aslemdan Amurakucan es timmad nnes zi tfednin ar ixef! Uca ttun Tamaziɣt, tteggen (ar tteskaren) axmi Tinglizt wer telli, dewlen (aɣulen) d-iserdasen (soldiers) en Tefṛansist, mezzɣen (they defend) Tafṛansist deg wansa ad mezɣen Tamaziɣted usewri nnes am d-tutlayt en uselmed ussnan deg yiɣerbazen!\nAwarni (tigira) en wugar zeg 16 (mraw-ed-sḍis) en yiseggusa (jar 2003 ed 2019), Tamaziɣt wer teggi (wer tesker) cra zi cra. Tutlayt Tamaziɣt sul tella saddu tmurt wer tet yeqqaṛ yijjen (yan) wer tet yettari yijjen. Tira en Tifinaɣ ɣef yidrasen ed yiɣṛaben wer yessin yijjen mayen qqaṛent (ma ttinint) aha ccaṛent es yizgalen (mistakes). Asekkil en Tifinaɣ d-ijen (iga yan) wezgal d-ameqqṛan aṭṭas. Di 2019 amen ssawalen Yimurakucanen (Yimeɣrabiyen) ɣef tɣawsa en tutlayt uselmed en tussnawin deg uɣerbaz, yettɣima usekkil Alatin d-asekkil asuf (unique, only one)izemmaren (yeẓḍaren) ad yewc (ad yefk) i Tmaziɣt yan useqqimi ɣer temrust (a seat at the table). D-asekkil Alatin ay ɣa yawsen Tamaziɣt ad dd-tawey ansa nnes (aḍɣar nnes) amattay deg uɣerbaz Amurakucan am d-tutlayt yettwaselmaden simant nnes i yiman nnes aha am d-tutlayt en uselmed en tussnawin deg yiswiren imenzuten (primary), ismutganen (preparatory) aha isinanen (secondary).\n– Aseɣṛi ed uselmed en yiwalen ussnanen es kṛaḍt en tutlayin (Tamaziɣt, Taserɣint, Tinglizt) i yinalmadened tnalmadin zeg uɣerbaz amenzu ar aseggʷas aneggaru en uɣerbaz asinan. Xminni ɣa yessemda unalmad tiɣṛi nnes deg uneggaru en bakalurya ad yili ɣer-s yijen wagla en yiwalen ussnanen Imaziɣen, Iserɣinen aha Inglizen. Uca ad yili yemmuteg (ready) i tiɣṛi tussnant es Tinglizt di tesdawit (university), aha ad yili izemmar (yeẓḍar) ad yari es Tmaziɣt ed Tserɣint.\n– Asmuteg (preparing) en yidlisen iɣerbazanen imaynutenen tussnawin am (zund) takatussna (mathematics), tussna en tudert (biology), tussna en wacal (geology), armud ussnan (science activity), amezruy (history), takalirawt (geography), asegmi amuran (national education)… atg.\nTafṛansist wer telli d-tutlayt tamaḍlant en tussnaed tdamsa. D-Tinglizt yellan.\nZix, “tamakṛaḍt tutlayant” Tamaziɣt – Taserɣint – Tingliztd-nettat yellan d-taragit (solution) i tmukrist a di Murakuc, aked uselmed en Tmaziɣt es usekkil Alatin.


url: =Aḥelles n yimḍebbren n trebbuyaε tijdiden n yinelmaden d tmezdayin tilmeẓyin iwakken ad izmiren “ad d-ziknen s tewqem Awal n tidet” d uselmed-nsen s useqdec n wallalen ifessasen i ussifrer n Wawal n Yillu (herméneutique).\nAsrudem n temsirt\nTamsirt-a tessenqad aṭas n tarrayin n tezrawt n Wawal (tasleḍt (analyse) n uḍris, tazrewt n udlis, tazrewt n usental, tazrewt n wudmawan uslig) dɣa, s waya, ad yefk i unelmad yiwet n tmuɣli tafessast ɣef ussifrer n Wawal n Tira Iqedsen. Tamsirt ad d-tawi inelmaden s imenzayen n lsas n wannuy, n ussifrer d tririt d lfeεl s tezrewt n 1 Buṭrus. Inelmaden ilaq-asen, s yin akkin, ad rren d lfeεl imenzayen-a i tezrawt n Tebrat i Filimun.\nAgbur : Γer taggara n temsirt, anelmad ad issiweḍ…\nAd d-issken xemsa n yimenzayen imatunen n tezrawt turmidt n Tira Iqedsen.\nAd d-issefhem rebεa n tarrayin n tezrawt n Tira Iqedsen i yettwasqedcen i tezrawt n 1 Buṭrus di temsirt-a.\nAd d-issefhem imenzayen imatunen n ussifrer iwenεen n yixef uslig i d-ittwakksen si Tira Iqedsen.\nṬṭbiεa : Γer taggara n temsirt, Anelmad yewwi-d fell-as…\nAd d-yerr s lexbar s s umihi (lexṣara) swayes i d-igellu leɣlaḍ deg ussifrer n Tira Iqedsen neɣ aseqdec n uḍris neɣ n tseddart ɣef ddemma n tmuɣli neɣ iwakken ad itetteki ɣef tikti i d-ikkan mgal usatal d lmeεna n yixef-nni.\nAd iεqel d akken tazrewt n tira ur tesεi ara kan iswi n taccart n wallaɣ d tmusni, meεna aya ilaq ad yawi bab-is ɣer tririt d lfeεl n wayen i tesselmad.\nAd ifad tamusni n Wawal n Yillu, « Akken i tettnadi tzerzert ɣef waman… » (Psaume 42.1)\nTiẓwarin: Γer taggara n temsirt, anelmad ad issiweḍ :\nAd yeg azal i usatal n Tira Iqedsen, ama d amazrayan, d adelsan neɣ d asnilsan n yixef m’ara d-yeg tazrewt i kra n yixef si Tira Iqedsen.\nAd isseqdec allalen-a i tezrawt n Tira: Tamtatit (concordance), Asegzawal n Tira, Tiwellhiwin (références), iwenniten d waṭlas n Tira.\nAd d-issken amek i izmer ad iεqel iswi n umeksar n udlis di Tira Iqedsen, m’ara d-issefhem iswi n 1 Buṭrus.\nAd isnes (ad iṭebbeq) izen n yixef si Tira i ustal-is netta d lweqt ideg yettidir.\nAεqal n tikti tagejdant n uḍris n Tira menwala.  Asnes (aṭebbeq) n yimenzayen n tezrawt n Tira akken illa usental-is.


url: =Anfafad bu uqacuc: 293 n tejṛa timaynutin, 264 n tujjyiwin d 7 n tmettanin - Covid-19 algerie\n7 Cut, 2020 | Isalen iɣelnawen\nAɣrud n tejṛa d-yettwawekden yewweḍ ɣer 46.364, gar-asent 293 n tejṛa timaynutin neɣ 0,7 i yal 100.000 n yimezdaɣen deg 24 n yisragen ineggura. Aɣrud n tmettanin yewweḍ ɣer 1556, ma d aɣrud n yimuḍinen yejjin yewweḍ ɣer 32.745, ɣef wakken ay d-yenna Uduktur Fourar deg umyager ayalas d tɣemsa i uḍfar n umhaz n tkaɣreft n unfafad bu uqacuc Covid-19.\nSeg yidis niḍen, 15 n twilayin ay d-iwekkden gar 1 d 9 n tejṛa deg 24 n yisragen ineggura. 11 n twilayin niḍen kelsent-d ugar n 10 n tejṛa. Ma 22 n twilayin ur d-wekkdent ula d yiwet n tejṛut.\nSeg tama niḍen, 44 n yimuḍinen ay yellan, imir-a, deg usesfer aneẓẓaw, ɣef wakken ay d-ixebber.\nIwekked-d umasay-a dakken tagnit tasenbayyurant aydeg tella tmurt tessutur-d seg yal aɣerman ad iḥader, ad yezrek ilugan n wuɣus d umgugu afekkan, am wakken ay yessefk ad yezrek asekmen yernu ad yeqqen tagelmust.\nIger-d daɣ tiɣri i uḥraz n tmeddurt n yimɣaren, ladɣa wid yesɛan aḍḍanen yezgan.


url: =Amuddu ɣer Serwan (07): garru min xef tettirar pirikula di leḥbes | Le RIFAIN\nAmuddu ɣer Serwan (07): garru min xef tettirar pirikula di leḥbes\nTala: Al ain\nAxxam-nni ibda itteccur neccin εad war nkemmer imalas. Nebda nettaca aked lḥeṣran, rebɛ uɛecrin n qamat ccurent yin nneɣni di tmurt. War daneɣ-iqqim mani ɣa necc ura ad nezzall ura mani ɣa nbedd i lappil ura ad nraḥ ad nas. Ra d aɣuffet d lhiraj d ẓẓga ittmarnay.\nWardji min ɣar negg, ɣa nxezzar s tiṭṭawin. Neṭṭeṣ awarni cwayt n tteqṣarr d wawar d d teḍṣa d imenɣan. Nuffu-d xef uraɣi d usqarqeb aked nneqran n tfuct abarreḥ n umaḥdi: Kkarem, geɛεdem, ad tggem lappil. Yallah deɣya… Nekkar nettraja yin iṭṭsen ḍi tmurt ttaref n tawwurt ad yarwen tassut-nnsen ḥend ad din nbedd. Min xef yarwen nbedd ḥessben-aneɣ iffeɣ. Neccin nedwer ad neṭṭes ad nessiweḍ akud n wareyyeq. Neccin ntredwar ɣa irita-nneɣ ma yin di tmurt ixess-asen ad εawden tassut.\nWaxxa narezzu ad neṭṭeṣ din ca idsen war tedwiren ttɣiman amenni. Ttareẓẓan tiɣmesr s reḥnek ad tinid qa εemmares war zṛin ayawya. Yusi-d areyyeq am rebda ddqer-nni d wenni rexmajet-nni d tenni. Wen ɣa idja ca n uqedduḥ iswejd-itt ad day-s iysi atay. Maca nufa wadji d atay ura d rqehwa… D ddcica (iwzan n imendi nwan deg uceffay) aked tecnift n weɣrum. Piiik yawlidi…\nNareyyeq waxxa amenni, nseyyeq. Ijj ittsebban ijj issirid arrimet-nnes ijj izzar. Nufa butḥanut ittraɣa-d s yismawen n yin dja issutaren iḍennaṭ. Waw tumert temɣar. Safi ad nekkes amnus n macca d reqcuε d marra min narezzu. Wen umi i d ɣa iraɣa ad iraḥ ɣar tewwurt n ccebbac ad as-d-tticcen ḥaja ḥaja zi min yura di tefrect-nni. Min war das-d-ucin cceṭen xaf-s. Teggen-as-d din mecḥar n iqarriḍen ig icca zi min issars di tmṭṭifur. Raɣan-d xaf-i. Wcin-ayi-t min ittmeccan marra. Maca bla ṭṭebṣi bla lkas bla aɣanib bla adlis acemlal ad day-s ttariɣ tixaṛṛiṣin-inu d min sseεeddiɣ. Nniɣ-as maɣar walu ṭṭebṣi walu, taɣenjact walu aɣanib?\nInna-ayi war djin illa mara wyennak-ten-d inerzaf nnec. Rniɣ axeyyeq. Ysiɣ tireqḍuḍin-nni ssarseɣ-tent swadday i qama ixf tteṭṭseɣ. Uca ttwariɣ aṭṭas n iwdan war dasen-d-yusi walu. Ha yin war ɣar djint ttmenyat, ha yin i d-yudfen d imaynuten εad war zemmeren ca. Mamec ɣar tegged ad tetted iwdan ad day-k xezzaren? Din yin idjan d imeddukar di barra ggin rkupanyet smunen rεeccet-nsen waxxa ca n ijjen war ɣar-s ca ssidfent akid-sen. Maca din yen war issinen ḥedd ixessa wi day-sen ɣa ixzaren. Ysiɣ-d. Bḍiɣ akiḍsen rraybi-nni d yagurt aked ɣayyiṭa… Kur ijjen minzi i t-ssusmeɣ. Maca Aksil inna-ayi rezzuɣ garru, ini-as i win umi txellṣeḍ garru ad ayi-iwc ij n xemsa ar d ɣa awyeɣ ak ten-arreɣ.\n-Win yudef-d akidi, zi nnhar wami da i d-iwweḍ netta ittru xef ugarru. Izur-ayi azellif d iḍaren ḥend ad as-xellṣeɣ tkabsat n markiz. Mamec ɣa ggeɣ ad as-kkseɣ εawed? Jar-ayi-dd akis. Akṣil iruḥ ittzawag di Anir. Iwc-as ijjen uca munen-d xaf-s marra yin war ɣar idji ca. Garru d kurci di reḥbes. Min mam tennid-as i bnadem ak t-yuc deg garru niɣ deg uzyen niɣ d ajebbiḍ. Waxxa d bunt yiɣra min ɣa yekk war das-tewwiḍ tmessi ɣa punxa. Ma wenni n kaza qa war itmendar mara war dasen izzref ccraɣem. Ɛemmareṣ war zriɣ garru tkemmant ktar zi 10 n iwdan. Zriɣ-t di reḥbes. Argazen tṣebbannen i iqrinen-nsen niɣ yarrwen-asen tassut d mani ccin. Niɣ srufen-asen teggen-asen massaj sekken-asen fus xef uεrur d taremmanin n iḍarn d tmeṣḍin. ḥuma asen-ucen garru. Garru itḍedja ineḥbas. Mamec ma igga raz as-tesbared anict n tebriyyet.\nɣer ɛawed: Amuddu ɣer Serwan (06): Macca tezhem d tḥanut ɛad tbelleɛ


url: =“D aṭṭan-iw i d afud n tikli-w” - La Dépêche de Kabylie\nAccueil Tamazight “D aṭṭan-iw i d afud n tikli-w”\nCayma, d amedya n tebɣest ɣer yimeεḍar\n“D aṭṭan-iw i d afud n tikli-w”\nSeg wid i d-yufraren deg ukayad n BAC, Buεlam Cayma. Γas ma yella d tameεḍurt, terẓa asalu n yiεewwiqen. Nemmeslay yid-s, ha-t-a d acu i aɣ-d-tenna.\nAɣmis n yimaziɣen : Sissen-aɣ-d iman-im ?\nCayma Buεlam: Ɣur-i 18 n yiseggasen, seg tɣiwant n Tṣexṛiwt, tadayṛa n Iderginen.\nTufrareḍ-d deg ukayad n BAC s 14,98, mmeslay-aɣ-d cwit ɣef ubrid i d-telḥiḍ seg tazwara armi d taggara n useggas ?\nAbrid ur yelli d win isehlen. Am yal anelmad, xedmeɣ nnig n tezmert-iw i wakken ad smurrseɣ. D tidet, muggreɣ-d aṭas n yiεewwiqen, ladɣa imi rzeɣ seg uḍaṛ deg ukṛaḍyur amezwaru, i yiǧǧan ḥebseɣ taɣuri azal n wayyur. Rnu i waya, aɣilif n yiberdan-nneɣ i iweεṛen mliḥ, ladɣa di tegrest. Dɣa ttafeɣ-d iman-iw ur ttruḥuɣ ara ɣer uɣerbaz mebla lebɣi. Neɣ s unamek wayeḍ, zemreɣ ad d-iniɣ azgen n useggas ur t-griɣ ara deg tneɣṛit, meḥsub qqaṛeɣ deg uxxam.\nXas ma yella aṭṭan-im mačči d win isehlen, meεna tesneḍ amek ara tidireḍ yid-s ?\nD tidet, aṭṭan n tmaẓwalin( myopathie) yewεeṛ mliḥ, besseḥ nemyussan nekk yid-s acḥal-aya, nnumeɣ-t, yennum-iyi, am tmussni n umdan d wayeḍ.\nAhat d win i am-d-yernan tabɣest d tezmert i wakken ad tawḍeḍ ɣer lebɣi-m ?\nAkka, aṭṭan-iw d afud n tikli-w, d tamsalt tagamant imi ddunit d amennuɣ. Nezga d amagger n wuguren, ilaq kan yiwen ad yesεu tabɣest d tezmert n wallaɣ, acku d allaɣ i yeselḥayen amdan.\nD acu-ten iṣenfaṛen-im ɣer sdat ?\nSsarameɣ ad d-ffɣeɣ d taneɣmast, si zik ḥemmleɣ taɣamsa, lameεna ulac ttawil. Tamazzagt-a ur telli ara deg tesdawit n Bgayet, daymi ferneɣ tutlayt Taglizit, imi deg useggas wis sin zemreɣ ad ferneɣ taɣamsa.\nTasdawit d aḥric-nniḍen di tudert-im, d acu-tt tmuɣli-m fell-as ?\nUr teffreɣ ara fell-am, ḥareɣ ad kecmeɣ deg umaḍal-nni, anda ara issineɣ medden d imaynuten, am wakken ara d-rnuɣ tamussni. D acu kan, seg tama-nniḍen, ur tuhennaɣ ara. Mazal ur tefri temsalt n tnezduɣt-iw, amek i xedmeɣ ḥesleɣ, ur zmireɣ ad ttruḥuɣ yal ass imi ulac ttawil, ur zmireɣ daɣen ad nseɣ, imi ur sεiɣ amsaεef.\nTeṣṣaweḍ-d ugur-im i yimḍebbṛen teεna temsalt ?\nIh, a-t-an baba yettazal, meεna ur d-iban ucemma. Nekni nebɣa xeṛṣum tanezduɣt di temdint n Bgayet anda ara qerbeɣ seg tesdawit, ssarameɣ ad d-afeɣ tameẓẓuɣt ara yi-d-yeslen.\nTanemmirt-im, awal-im n taggara…\nTanemmirt i Uɣmis n yimaziɣen, tanemmirt i twacult-iw i ibedden yid-i, ladɣa yemma d baba, ma yella d win i izemren ad yi-d-yefk afus n tallelt ad d-yessiwel ɣer wuṭṭun-a: 06 63 65 78 43.\nTesteqsa-tt K. K.


url: =Revelation 5:6 Cross References Kabyle\nRevelation 5:6 Cross References - Kabyle\n6 Walaɣ daɣen di tlemmast n ukersi-nni n lḥekma, ger lxuluq-nni, ger lecyux-nni, yiwen Izimer ibedden, iban-ed am akken yemzel. Yesɛa sebɛa wacciwen akk-d sebɛa wallen yellan d sebɛa leṛwaḥ n Ṛebbi yețțuceggɛen i ddunit meṛṛa.\n69 Yefka-yaɣ-d yiwen wemsellek d ameqqran seg izuṛan n Sidna Dawed aqeddac-is,\n29 Azekka-nni, Yeḥya iwala Sidna Ɛisa iteddu-d ɣuṛ-es, yenṭeq s ṣṣut ɛlayen : Atan Izimer n Ṛebbi, d win ițekksen ddnub n ddunit.\n36 Akken i gwala Sidna Ɛisa iɛedda-d, yenna-yasen : Atan izimer n Ṛebbi!\n32 Atah wayen akken yella yeqqaṛ di tektabt-nni : Am izimer m'ara t-awin a t-zlun, am tixsi iggugmen zdat win i ț-ițellsen, ur d-yeldi imi-is.\n9 Daymi Sidi Ṛebbi issuli-t sennig n kra wayen yellan yerna ifka-yas isem yellan sennig n yismawen meṛṛa, 10 iwakken s yisem n Ɛisa, yal tagecrirt aț-țeknu deg igenwan, di lqaɛa, ddaw lqaɛa, 11 iwakken yal iles a d-icehhed belli Ɛisa Lmasiḥ, d nețța i gellan sennig kullec i tmanegt n Ṛebbi baba-tneɣ.\n19 meɛna s idammen ɣlayen n Lmasiḥ, i gefkan iman-is d asfel am izimer ur nesɛi lɛib, ur nesɛi ccama. 20 Ihegga-t-id Sidi Ṛebbi uqbel a d-texleq ddunit, meɛna armi d ussan-agi ineggura i t-id-isbeggen ɣef ddemma-nwen.\n4 S ɣuṛ Yuḥenna, i sebɛa tejmuyaɛ yellan di tmurt n Asya : ṛṛeḥma ț-țalwit a wen-d-țțunefkent s ɣuṛ Win yellan si tazwara, yellan ass-a, ara d-yuɣalen, s ɣuṛ sebɛa leṛwaḥ n Ṛebbi yețțilin zdat wemkan n lḥekma-ines,\n4 Akersi-nni n lḥekma, zzin-as-d ṛebɛa uɛecrin ikursiyen nniḍen i ɣef qqimen ṛebɛa uɛecrin n lecyux yelsan llebsa tamellalt, sɛan ɣef yiqeṛṛay-nsen tiɛeṣṣabin n ddheb. 5 Seg ukersi-agi n lḥekma țeffɣen-d lebruq, tuɣac akk-d ṛṛɛud. Zdat-es ceɛlent sebɛa teftilin ireqqen yellan d sebɛa n Leṛwaḥ n Sidi Ṛebbi. 6 Zdat ukersi-nni, yella daɣen am akken d lebḥeṛ n djaj icuban ɣer wezṛu n lekristal. Di tlemmast-is akk-d leryuf-ines, bedden ṛebɛa lxuluq yeddren ččuṛen d allen ɣer zdat ɣer deffir.\n8 Mi d-iṭṭef adlis-nni, ṛebɛa lxuluq akk-d ṛebɛa uɛecrin n lecyux nni seǧǧden zdat-es, mkul yiwen seg-sen yeṭṭef snitra d iqbucen n ddheb iččuṛen d leɛṭeṛ i d ițmettilen ddeɛwat n wegdud n Ṛebbi. 9 Cennun yiwen ucewwiq d ajdid qqaṛen : tuklaleḍ aț-țedmeḍ adlis, aț-țeldiḍ ṭwabeɛ-ines, axaṭer temmezleḍ, iwakken aț-țcafɛeḍ s idammen-ik yuzzlen, imdanen si mkul lɛeṛc, si mkul tutlayt, si mkul agdud, si mkul tamurt.\n12 Qqaṛen s ṣṣut ɛlayen : Izimer yemmezlen yuklal tazmert d lekyasa, lerbaḥ d lǧehd, ccan d lɛaḍima akk-d ucekkeṛ.\n16 qqaṛen i idurar d iceṛfan : ɣlit-ed fell-aɣ, ffret-aɣ zdat wudem n Win yeqqimen ɣef wukersi n lḥekma, zdat wurrif n Izimer;\n9 Mbeɛd ayagi, walaɣ izumal n lɣaci, ur yezmir yiwen a sen-d issufeɣ leḥsab, d imdanen n mkul lǧens, n mkul tamurt, n mkul agdud, n mkul tutlayt. Bedden zdat ukersi n lḥekma zdat Izimer-nni, lsan llebsa tamellalt, wwin-d tiseḍwa n tezdayin deg ifassen-nsen. 10 ?ɛeggiḍen s taɣect ɛlayen qqaṛen : Leslak-nneɣ yekka-d s ɣuṛ Izimer, s ɣuṛ Ṛebbi Illu-nneɣ yeqqimen ɣef wukersi n lḥekma. 11 Lmalayekkat meṛṛa zzin-t-ed i ukersi-nni n lḥekma, i lecyux akk-d ṛebɛa lxuluq-nni; uɣalent ɣef wudem zdat ukersi-nni n lḥekma țɛebbident Sidi Ṛebbi, 12 qqaṛent : s tideț, a neḥmed, a neckkeṛ Sidi Ṛebbi Illu-nneɣ, i nețța lɛaḍima, lekyasa, ccan d lḥekma si lǧil ɣer lǧil! Amin! 13 Yiwen si lecyux-nni yenṭeq-ed yenna-yi-d : Wid yelsan ijellaben icebḥanen, anwa-ten ? Ansi i d-usan ? 14 Rriɣ-as : D kečč i geẓran a Sidi. Yerra-yi-d : Wigi, d wid yesɛeddan leqheṛ d ameqqran; ssarden ijellaben-nsen, ssazdgen-ten deg idammen n Izimer. 15 Daymi i bedden zdat ukersi n lḥekma n Sidi Ṛebbi, țɛebbiden-t iḍ d wass deg wexxam-is. Win yeqqimen ɣef wukersi n lḥekma, a ten-iḥader; 16 ur țțuɣalen ad llaẓen, ur țțuɣalen ad ffaden, ur ten-yețḥaz yiṭij neɣ l eḥmu . 17 Imi Izimer yellan di tlemmast n ukersi n lḥekma, d nețța ara yilin d ameksa-nsen, a ten-yawi ɣer wanda țazzalen waman n lɛinṣer, Sidi Ṛebbi a sen-yesfeḍ imeṭṭawen seg wallen nsen.\n11 ?elben-t watmaten-nneɣ s idammen n Izimer i ten-id-yefdan akk-d cchada-nsen fell-as yerna ur ɛuzzen ara tudert-nsen lameɛna sebblen-ț fell-as.\n8 Kra win ur nețwajerred ara di tektabt n tudert yellan seg wasmi tebda ddunit, di tektabt n Izimer immezlen, ad seǧǧden zdat-es.\n14 Ad sekkren imenɣi akk-d Izimer meɛna a ten-yeɣleb imi d nețța i d Ssid n Ssyadi, i d agellid n igelliden; wid i gextaṛ daɣen iwumi i d-yessawel, i t-iḍuɛen a ten-ɣelben ula d nutni.\n23 Tamdint-agi ur teḥwaǧ iṭij, ur teḥwaǧ agur iwakken a s-d-fken tafat axaṭer ț-țamanegt n Sidi Ṛebbi i ț-ițnewwiṛen, yerna d Izimer i d lmeṣbeḥ-ines.\n1 Lmelk-nni yesken-iyi-d daɣen asif anda țazzalen waman n tudert, yeṣfan am djaj yețṛeqṛiqen, i d-ițfeggiḍen seg ukersi n lḥekma n Sidi Ṛebbi akk-d Izimer.\n3 Ur tețțuɣal ara a d-ili deɛwessu, akersi n lḥekma n Sidi Ṛebbi d Izimer ad yili di temdint, iqeddacen-is a t-ɛebbden,


url: =Numéro 108 Juillet2020\n1°) Le texte en prose : Afeɛɛeṣ (La question), Sɣur Henri Alleg, sbr 28-38, asuɣel n Ɛ.Mezdad, 1982\n2°) Chroniques_Timkudin : 3 temkudin sɣur Mouloud Sellam\n4° ) L'idée : « M’ar a k-yeṭef “lebluz"! », sɣur Mqiddec Abizar\n5°) L’article : Amar Mezdad et tamazight, une histoire d’amour, par Yahya Hider\n6°) Le poème inédit : « Tira-w akken bɣunt gerrzent », sɣur Ziri At Mεemar\nNuméro 108 Juillet 2020\nAfeɛɛeṣ (La question)\nSɣur Henri Alleg, sbr 28-38\nAsuɣel n Ɛ.Mezdad, 1982\nCharbonnier, imir kan, yuɣal-d\nCharbonnier, imir kan, yuɣal-d, yedda-d yid-s yiwen upara. Rran-iyi tikkelt nniḍen ɣer trisiti, uɣalen ffɣen. Syin, ţruḥun, ţuɣalen-d, ad iyi-d-kksen si trisiti ; imir kan ad iyi-rren, ţaǧǧan-iyi ad steεfuɣ cwiṭ akken ad ṭfeɣ rruḥ. Ariḍa zeṛreɣ Charbonnier yeţawi yeţarra ileẓwi-nni-ines ɣef idmaren-iw, amelsay yiwen deg imi-s : » Anida tensiḍ iḍ-nni uqbel ad k-id-neṭef ? » Sersen-d sdat wallen-iw tafuṭuţ n yiwen umassay Ukabar ţnadin fell-as : « Anida yella ? » Sakkdeɣ Charbonnier, abrid-a yedda-d yid-s Erulin. Yelsa llebsa n civil tgerrez dayen kan. Mi bdiɣ kerrḍeɣ taɣect-iw, iwexxer fell-i : « ɣur-k, ad d-yesusef. »\n– I ma yesusef-d, tenḥerwaḍ ? i s-yerra wayeḍ.\n– Ur ḥemmleɣ ara isusfan, εuffnen. »\nIḥar ad ireg, yuggad ad yames. Yekker s ibeddi, ihegga iman-is ad yeffeɣ. Xemmeɣ ad iruḥ ad iεiwez anida ilaq, ihi ma ulac maḍi sεeddaɣ ass nniḍen da, segmi i yi-d-ṭfen, ur d-qqareɣ. Dinna kan irkeb-iyi lferḥ imi assa daɣen lewḥuc-a ur iyi-ugaren ara.\nErulin daɣen iruḥ, acu mačči aṭas i qqimeɣ iiman-iw. Deggren ɣer tillas udderbuz yiwen umeḥbus nniḍen, d ineslem. Mi d-teldi tewwurt, tkad-iyi-d kra tafat. Walaɣ amek iga : meẓzi di leεmer, llebsa-s telha : urzen ifassen s leqyud. Yeḥrured-d ɣur-i, yeqqim-d ɣer tama-w Ma d nekk, mazal-iyi ţergigiɣ, sya ɣer da, ad d-dduqseɣ, ţnazaεeɣ, amzun afeεεes n tristi ar tura ur i-yebra ara. Mi yi-iwala akken ţefriwiseɣ, ijbed-d lbista-w iɣumm tuyat-inu igersen. Yeṭef-iyi-d, qqimeɣ ɣef tgecrar akken ad becceɣ ɣer lḥiḍ, yuɣal iḥuma-yi, ẓzleɣ. « Steεfu, a gma, steεfu » i yi-d-yenna. Gemmneɣ ad as-iniɣ : « D nekk i d Alleg, zik d amaray n Alger Républicain. In-asen berra, ma tzemreḍ, ma qqimeɣ da, mmuteɣ. » Acu tazmert teǧǧa-yi, ur iyi-ǧǧan lweqt. Imir kan tawwurt teṣeεseε-s, sliɣ i yiwen yenna deg ugnir : « Acimi akka i d-terram ɣer da, wagi ? » Wwin-t yid-sen.\nTaswiεt kan, uɣalen-d les paras-nni deg sin. Saɣen-iyi-d taftilt s udem-iw. Ruǧaɣ ad iyi-kecmen s teɣrit daɣen, acu ur iyi-nnulen ara. Ɛerḍeɣ ad waliɣ anwa-ten, ulac ; sliɣ kan mi d-yenṭeq yiwen deg-sen, meẓzi deg leεmer : « Aεinfec[i] bezzaf, neɣ ala ? », wayeḍ yerra-yas : « D tideţ, d ayen ur iqebbel leεqel. » Syin, rgen.\nAmecwar ɣezzif, dduqseɣ-d mi saɣen tafat n trisiti. D sin iterrasen n terbaεt n Erulin. « Mazal ur d-yenna kra ? » – « Ur ţaggad, 5 ddqayeq kra din ad t-id-yini. » – Wayeḍ : « Aah ! Temliḍ-as i lieutna amek i sen-txeddmeḍ ? » – « Ih, mliɣ-as ! » Imir kan fehmeɣ tawaɣit tajḍiṭ teţraǧu deg-i.\nAtan ikcem-d Erulin deffir-sen. Yekna-d fell-i, yeddem-iyi-d, isenned-iyi ɣer lḥiḍ. Yefsi-yi lbista, ibedd sdat-i, iḍarren-is ldin, εekklen iḍarren-iw. Yekkes-d si lǧib-is taqirurt n zalamiṭ, iḥukk yiwet tecεel, yesaweḍ-iyi-ţ-id armi s allen, akken ad iwali ma uggadeɣ. Yuɣal yeεna iffan-iw ɣer tkilbiṭ, yebda yeserɣay deg-sen, yiwen yiwen. « D nnuba-k ! » i s-yenna i yiwen deg imallalen-is. Winna yesaɣ tisufa n lkaɣeḍ tuɣ ihegga-tent-id, yeεna lḥafer iḍarren-iw. Ur mbawleɣ, ur iyi-yuli unazeε, dayen duzeɣ, mi yeserɣay deg-i Erulin, nekk sikkideɣ deg-s, ur sadreɣ ara i wallen. Yuɣal yesseḍ, yeɣli deg-i s teɣrit ɣer wadda uεeddis, yeţedwiwis, yeffeɣ-it leεqel. « Dayen, temmuteḍ. Temmuteḍ. Tesliḍ ? Ad d-tiniḍ, neɣ ala ? Ihi, neɣ iẓzan ! Tebɣiḍ ad k-nɣeɣ tura kan, eh ? Mazal ur nfukk ara yid-k. Teẓriḍ acu i d fad ? S fad ara temmteḍ ! »\nLkura (aḍru) yeskew iles-iw ; icenfiren, tagerjujt uɣalen kkcekcen, qquren amzun d asɣar. Erulin yeẓra, afeεεes s trisiti yesggray-d fad d ajujri, ulac win i s-isebbṛen. Yebra i ẓalamiṭ-nni, yeṭef deg ufus lkar d ucabcaq n zinc. « Sin wussan-aya, ur teswiḍ. Mazal-ak 4 wussan, ad temmurḍseḍ. Aṭas, 4 wussan ! Ad tmecḥeḍ ibeccan-ik. » sdat wallen-iw. S amezzuɣ-iw, yeţurar s waman yesurug-iten ɣer lkar, ihedder, irennu : « Mmeslay-d, ad tesweḍ… Mmeslay-d, ad tesweḍ. » S yiri n lkar-nni, ileddi icenfiren-iw. Anagar aḍad n waman i yeǧǧa deg-s, ţwaliɣ aman isemmaḍen mi neggin dinna, acu, tiqit ur iyi-d-tṣaḥ. Yuɣal Erulin yerra-ţ i taḍsa d umeεlek mi ţaεraḍeɣ ad sweɣ, ţneεţabaɣ du rrayeε. « Init-asen i wiyaḍ-nni ad d-asen ad walin afeεεes n Tantale. » i sen-yenna s uqesser. Atenad ččuren-d amnar kra n les paras, ɣas akken ddbedbeɣ armi d ulamek, refdeɣ aqerru-w, ggumaɣ ad sikkdeɣ aman-nni akken ur ţferriǧen ara deg-i lewḥuc.\n« Ur ţaggad, mazal nesεa tasa. Ad ak-nefk ad tesweḍ. » Yesaweḍ-d armi d icenfiren-iw lkar-nni yeččur armi d iri. Kukraɣ ad t-nnaleɣ : yuɣal, yebbi-iyi deg anzaren, iḍegger aqerru-w ɣer deffir, yesureg lkar-nni s aqemmuc-iw : aman-nni ččuren d lmelḥ, merreɣit d axessar.\nQqimen steεfan cwiṭ : d ddqiqat neɣ d tisaεtin, atan ikcem-d Lqebṭan Devis, s timmad-is. Ddan-d yid-s Lorca, Erulin akked d upara-nni aεlayan yeţekkin deg ufeεεes n wass larbεa. Sennden-iyi ɣer lḥiḍ, Lorca icudd-iyi tiɣemdin-nni deg umezzuɣ d uḍad. Mi d-twet tsuqest, ad dduqseɣ, ma d asuɣu, ulac, duzeɣ uɣaleɣ amzun d tamacint. Iwehha-yas Devis akken ad yeḥbes.\nYeqqim ɣef tberduεt, cwiṭ akken yella lqedd-iw, la yeţkeyyif, yeţmeslay s wawal amecṭuḥ, ameslay-is mačči am widak nniḍen, tiẓzifen zgant zedɣent ameẓzuɣ. Acu iɣef yeţmeslay dayen ur nesεa ara azal nezzeh, ur neεna taluft iɣef bɣan ad d-qirreɣ segmi i d-wwḍeɣ ɣer da.Yebɣa ad iẓer ma ddeqs ijirnanen i ţekkin di Tejmaεt n Tɣamsa (Fédération de la Presse). Mer zmireɣ, ad as-rreɣ awal, acu, gguman icenfirew-iw ad mbiwlen, qquren, kkawen, seg taɣect-iw anagar azwu, ulac ssut ara d-yeffɣen. Ɛerḍeɣ ad as-d-iniɣ isem n kra ijirnanen, neţa ikemmel asteqsi-ines, amzun d imeslayen-is imenza : « I Maurice Audin, d ameddakel lεali, neɣ aha° ? » Dinna, d kra i yi-d-yeqqsen : faqeɣ-as amek ara ţ-id-yawi alamma yeseɣli-yi-d, ad as-iniɣ ayen akk yebɣa ad t-iẓer. Ɣas akken ddbedbeɣ akk s teɣrit d ufeεεes, zzreɣ dayen, yiwet n tekti treṣsa deg uqerru-w : ur ilaq ad iyi-d-seɣlin, ur ilaq ad iyi-sxedmen. Dinna zemmeɣ imi-w dayenni.\nDɣa, Devis yeffeɣ-it leεqel, yuɣal d wayeḍ : yesbedd lqedd-is, yeɣli deg-i s teɣrit s udem-iw. Aqerru-w yeţleɣway akkin d wakkad s isebbiḍen i yi-d-yeţceggiε, acu ur asen-ḥulfaɣ ara maḍi, ula d allen-iw ţɣimint lḍint mara d-teɣli deg-i tyita. Yuɣal ibedd, yenna-yasen ad d-awin aman. « Dayen, neεreḍ yakan, a mon capitaine », i s-yenna Erulin. Akken, yeddem abidun d lkar-nni i s-d-mudden. Yexdem akken yexdem am lieutna llina : ibedd sdat wallen-iw, yebda yesurug aman deg ucabcaq ɣer wayeḍ, yesaweḍ lkar ar icenfiren-iw, ur ilaq ad ten-sbezgeɣ, syin, akken iwala ur as-εbiɣ ara, ur nudaɣ ara akk ad sweɣ, yesers-it di lqaεa. Ɣliɣ ɣef idis. Mi ɣliɣ, gliɣ s lkar-nni, sneɣleɣ-t. « Sfeḍeḍet mliḥ, i d-yenna Erulin, ur ilaq ara ad yelleɣ. »\nMi-iwexxer Devis, yeddem amkan-is Erulin, taɣect-is d tarqaqt, yebda yeţuɣu nnig uqerru-w : « Dayen temmuteḍ. D asulef aneggaru. Daymi i d-yusa lqebṭan. » Yiwen upara, neţa d Lorca i d-yekcem, yeqqim di tɣerɣert, di teɣmert. Yesuffeɣ-d tameẓyant-is, yesusem, la yesikkid deg-s ma ur ţ-ixus kra, syin yesers-iţ ɣef tgecrar, amzun yeţraǧu lamer. Imiren, Lorca yesukk deg-i tanaεurt, yeţceggiε-iyi-d tisuqas ur wwint, ur rrint, yerna am akken yefcel. Tisuqas sduqqusent-iyi ; acu, dayen nniḍen i uggadeɣ. Fuma, walaɣ deg tɣerɣert, tama n lḥiḍ, tiɣemdin annect-ilatent ɣellfent s udlal n lkaɣeḍ, wissen daɣen acu ufeεεes i yi-d-ţheggin d ajdid. Xemmeɣ, s tmenjert am ta zemren ad iyi-d-qelεen accaren : wehmeɣ deg iman-iw, imi ur tzad ara fell-i tuggdi : duzeɣ dayen, ţsebbireɣ iman-iw, deg ifassen anagar 10 waccaren i yellan. Mi sensen tafat, ḥrurdeɣ armi d lḥiḍ, ufiɣ ziɣen mačči d tiɣemdin, d ajeεbub uqadus i d-yeffɣen deg lḥiḍ.\nYuɣal-iyi uxemmem d tεekkemt, simal simal teţaẓzay, tawla ur iyi-tesuffeɣ ara di leεqel-iw, rriɣ-d s lexbar ur zmiren ara ad iyi-feεsen nnig wannect-en. Abziz n wayen iɣef nhedder yakan yerza-yi-d s allaɣ : « Agerbuz ɣur-s tilisa : mara ggtent tfidiwin fell-as, ul iḥebbes. » Sin wagguren aya, Djegri, d ameddakel-nneɣ, meẓzi maḍi, akka i yemmut deg yiwen udderbuz n lberj Sesini, anida ţilin « ibiriyen idalen » (bérêts verts) n lqebṭan Faulques.\nQqimeɣ ddeqs akken armi teldi tewwurt tikkelt nniḍen. Walaɣ ikcem-d Erulin, ddan-d yid-s sin ifesyanen werǧin i ten-walaɣ da. Akkin i tillas, yiwen deg-sen yeqqumec-d sdat-i, yesers-d afus-is ɣef tayeţ-iw, amzun akken ad iyi-samen : « D nekk i amallal n Général Massu. » Ziɣ d Lieutna Mazza. « Liḥala ideg telliḍ, tɣaḍeḍ-iyi. Akken tesawḍeḍ 36 iseggasen : meẓziyeḍ i lmut. » Yezzi ɣer sin-nni nniḍen, yenna-yasen ad ffɣen. « Yebɣa ad yemmeslay yid-i kan. » i sen-yefta. Mi temdel tewwurt, neggra-d kan deg sin :\n« Ẓriɣ tuggaḍeḍ ad slen tqarreḍ-d. Yiwen ur isell, yerna ad k-nerr ddaw leεnaya-nneɣ. Ini-d kra n wacu teẓriḍ, tura kan ad k-skecmeɣ ɣer temnaṭ n yefrelmiyen. Ad ak-ggaleɣ, 8 wussan ad ţ-id-tawiḍ di Fransa, keč d tmettut-ik. Mulac, temmeččeḍ ! »\nIruǧa ad as-rreɣ awal. Awal i d-iẓuren imi-w d wa : « Ɣas, anef ! »\n« Ɣur-k dderga, i ikemmel, zemreɣ ad ten-ẓreɣ : ma tebɣiḍ ad asen-iniɣ ssneɣ baba-tsen ?... Amek ihi ? Ur tebɣiḍ ara ad d-temmeslayeḍ ? Ma teǧǧiḍ-iyi ad ffɣeɣ, wiyaḍ-inna tura ad d-uɣalen. Ulac win ara sen-igen aleggam. »\nQqimeɣ ggugmeɣ. Yekker, uqbel ad yeffeɣ, yeseggra-yi-d : « Neɣ meqqar kan iman-ik, d aya kan i k-d-yeqqimen. »\nSliɣ mi yemmeslay kra d widak yellan deg ugnir : « 10 neɣ 15 iseggasen i sen-ččuren aqerru, win yeţwaṭfen amesaly ulac : iweccem allaɣ-nsen. »\nFaqeɣ tura kan i zeggreɣ amecwar nniḍen : dɣa, imiren, kecmen-d sin les paras. Fsin-iyi leqyud ifassen, ḥuman-iyi ad d-kkreɣ, syin wwin-iyi timɣaltin armi d ssḍeḥ. Mi nedda 2 n tedrujin, ad bedden akken ad d-rreɣ nnefs. Les paras nniḍen i d-nemlal di tedrujin neɣ deg isebdaden, ţmeεliken fell-i : « Ɛni alamma tbubbem-t ? Ur yezmir ad yelḥu iman-is ? » – « 12 n swayeε i iεebba, ta deffir ta. » i sen-yerra yiwen deg widak i yi-ţwellihen, amzun ad asen-yesefhem. Syin nuder-d armi d axxam nniḍen.\nAnida ifukk yiwen ugnir\nAnida ifukk yiwen ugnir, tama n ẓelmeḍ, skecmen-iyi ɣer silul : d taxxamt ucucef werεad tfukk i rran akken. Yiwen deg les paras-nni yeṭef-iyi seg iḍarren, wayeḍ seg tɣerdin, sersen-iyi ɣef ussu, deg tasga. Sliɣ-asen mi ţemcawaren ma ad iyi-rren leqyud neɣ fiḥel. « Ur yezmir ara ad yembiwel, fiḥel ma ncudd-it. » Wayeḍ yegguma : « Nezmer ad nendem. » Syin, cudden ifassen, mačči ɣer uεrur, urzen-ten ɣer sdat. Ḥulfeɣ ters fell-i ccedda dayen kan.\nTama ufella n lḥiḍ, ɣef yeffus, tafat n temdint d taderɣalt tkeččem-d alamma d taxxamt seg teḍwiqt yezḍan s lexyuḍ « barbelés ». Yeɣli-d yiḍ. Seg usrag[ii], icruben ugemris yuɣen leḥyuḍ werεad jeggren ţkaden-iyi-d amzun ddren, ɣebbun, ţuɣalen-d, uɣen allaɣ-iw tehba tawla. Ɣas tifucal i d-yeɣlin fell-i, iḍes ur d-iris ara : mazal ides[iii] yedduqus, ifeṭiwjen neqqren deg allen-iw. Sliɣ-asen mi heddren fell-i deg ugnir : « Efk-as ad isew, cwiṭ cwiṭ kan i ssaεa, mulac ad yemmurḍes. »\nYiwen deg les paras-nni i yi-d-iṣubben, d ilemẓi, ameslay-is n Fransa, ikcem-d, yewwi-d yid-s taferṣadit, idel-iyi-ţ-id. Yefka-iyi swiɣ, cwiṭ maḍi, acu rẓiɣ fad. « Amek, ur teqbileḍ ara ayen i k-yenna Général Massu ? » i yi-d-yenna. Taɣect-is ulac deg-s anbac. « Acimi tugiḍ ad d-temmeslayeḍ ? Tugiḍ ad txedεeḍ atmaten-ik ? Tesεiḍ tebɣes keč yeṭfen annect-a. » Nniɣ-as acu-t wass ideg nella : d lǧemεa tameddit ; ass n larbεa i bdan deg-i afeεεes.\nDeg ugnir, zzhir d win yezgan, dderz d ulaɣi, sya ɣer da ad tkad taɣect tarqaqt n Erulin mi yesunuḍ. Deqzalla, sliɣ i suɣat d udewes[iv] rriba-nsent d ayen kan, qerbent-d maḍi, di texxamt-nni n sdat. D tamettut i ţfeεεisen. Teţkad-iyi am akken d taɣect n Gilberte, tamettut-iw. Armi zzrin wussan i faqeɣ xelḍeɣ.\nKra yekka yiḍ, armi cwiṭ ad yali wass, ţfeεεisen. Teffɣen-d seg lḥiḍ yellan gar-aneɣ, selleɣ i udewes, anazeε, asmermeɣ ddaw tekmamt, rreggmat, tiyitiwin. Assen i ẓriɣ, d wa i d ccɣel-sen, d win yezgan mara d-yeɣli yiḍ, akka i d tannumi deg uxxam-a. Ssuɣat d unazeε ţekkin yal imir deg zzhir n « uxxam anida ferrnen », les paras duzen dayen ur asen-sellen, ma d imeḥbas iεeddan sya ulac win ur nru s lkerh d lmenker mara slen tikkelt tamenzut i ssuɣat n wid ţfeεεisen.\nRuḥeɣ am akken yeffeɣ-i uktatay[v]. Armi d tafejrit i yi-d-yusa yiḍes. Ur d-ukiɣ armi yedda wass s waṭas, mi yi-d-yewwi subba yiwen upara : seg wass n larbεa ur εriḍeɣ lqut. S ccedda i sbelεeɣ kra tɣenjawin : icenfiren, iles, annaɣ, rɣan akk selxen s lexyuḍ n trisiti. Tifidiwin nniḍen, tirɣi deg taɣma, deg idmaren, deg iḍudan, kra din yesursuḍ. Apara-nni yekkes-iyi leqyud, din i faqeɣ ur zmireɣ ara ad sembiwleɣ afus-iw aẓelmaḍ, yeggursel, iduz. Tayeţ-iw taẓelmaṭ tεekkel, ur zmireɣ ara ad saliɣ iɣil-iw.\nAzizwu, uɣalen-d lewḥuc ɣur-i. Atenad myefken ţiεad deg txibbuṭ-iw. Usan-d akken ma llan : lεesker, ifesyanen, d sin d civils ( n la DST, ulac din ccek) werεad i ten-walaɣ. Bdan ameslay gar-asen, amzun ur lliɣ dinna.\n« Amek ihi, yegguma ad d-yehḍer ? i d-yenna yiwen deg civils-nni.\n– Ur nḥar ara, i d-yenna umṛay-nni, akken ma llan, akka i ţ-id-ţawin : ad as-neqqim aggur, sin neɣ 3, yiwen wass ad d-yehḍer.\n– Wagi am Akkache neɣ Elyette Loup, i d-yerna wayeḍ. Teẓram acu yebɣa ? Ad yuɣal d « afeḥli », ad as-ṣemren taplakt di lḥiḍ sya d imeyyaten iseggasen d afella. »\nYeseḍs-iten-id s tqecmaεt-a.\nIbren-d ɣur-i, iḥekker deg-i, yecmumeḥ : « Aqla-k ggerzen-k !\n– D neţa iwumi yehwa, i yenna Charbonnier.\n– Ur yeclig deg ucemma, i d-yenna Erulin, ama di tmettut-is, ama deg arraw-is : axir-as Akabar. »\nYesers-d fell-i aḍar-is yelsan ameddas, amzun d kra i d-isegged ; syin, am akken imir kan i d-yemmekta deqzalla : « Teẓriḍ neɣ ala ? tameddit-a ara d-rsen warraw-is di ruplan. Ad asen-d-tas nnekksa. »\nBdan teffɣen, ma d Devis akked Charbonnier amzun faqen ur ten-umineɣ ara, bedden deg umnar :\n« D tideţ, ula d arraw-ik ur k-ɣaḍen ara ? » i d-yenna Lieutna. Susmen cwiṭ, syin Charbonnier yeseggra-d :\n« Ihi ! ad temmurseḍ !\n– Ad slen berra amek i yi-tenɣam ! i s-nniɣ.\n– Aha° ; ulac win ara yeslen.\n– Awah, i s-rriɣ, ulac ayen ur neţemmeɣ. »\nAzekka-nni lḥedd, yuɣal-d neţa d Erulin, ur qqimen ara aṭas. Deg sin yid-sen, ţecmumuḥen. « Ihi, ur tbeddleḍ ara rray, i d-yenna Charbonnier. Imi akka, yella wayen i k-yeţraǧun. ɣur-neɣ ţawil scientifique (yettekka ɣef urbib n wawal scientifique) s wacu ara k-id-nesenṭeq.\nMi ffɣen, sṭebṭbeɣ di tewwurt, nniɣ-asen ad iyi-snekren. Sendeɣ ɣer yiwen upara, ṭekkaɣ ɣer lḥiḍ armi d takkuzint, sbezgeɣ cwiṭ udem-iw. Akken wteɣ ad serdeɣ ; apara nniḍen – d aṛumi-nni Lezzayer yeţekkin di terbaεt n Lorca – yesekcem-d aqerru-s di tewwurt, inṭeq-d ɣur-i, s umeεlek : « Amek ? ccwi cwiṭ ? » – Rriɣ-as, ula d nekk s umeεlek : « Ccwi, qrib ad tkemmlem ayen teǧǧa-m. » Bɣiɣ ad t-id-ṭfeɣ s wawal, ad ẓreɣ ayen i yi-ţ-heggin, bɣuɣ ad ẓreɣ acu i ţawil-agi « scientifique » i yi-ţraǧun. Yerra-yi-d kan s lebɣeḍ : « ɣur-k lḥeqq, ur nfukk ara, ad ak-neqqed udem-ik. »\nTimkudin n sɣur Mouloud Sellam\n1_Quand les charlatans et les ignorants envahissent le terrain !\nLlan kra milmi i d-tebdiḍ awal ɣef kra, ad ak-inin nessen-it, yerna ad ak-d-yeţɛawad ayen i s-d-yeḥka baba-s d jeddi-s ad ak-yeqqar ulac win yessnen am nutni, meḥsub zwaren medden ar tussna, ḥudden-d tamussni, ur ẓrin dakken kullec d ajeṛṛeb deg unnar, mačči d awal kan (pour eux l'expérience et la théorie c'est la même chose).\nMilmi i d as-d-tmeslayeḍ ɣef ḥedd nniḍen ɣas ulamma yella kra i d-yesnulfa di ddunit, ad ak-d-yini, winna ulac dacu yessen maḍi d akellex i geţkellix kan.\nD wigi i d imdanen yeddren s tkerkas d txidas, tidet ɣur-sen ur texliq.\nDeg lawan-agi n uleqqem, wigi tura zgan qqaren i medden, xedmet akka mačči akka, yiwen ad ak-yini "ur ţleqqim ara deg "uḥeggan" ( deg yebrir ), acku yekkat "buyidis " asɣar (la carie blanche attaque le bois ), wayeḍ ad ak-yini ur ţleqqim deg "nnisan " (deg maggu), acku milmi tleqmeḍ deg ussan-a, tazemmurt-nni ur teţarew ara, kra nniḍen qqaren llan tlata wussan deg useggas gar uḥeggan d nnisan, milmi i tennuleḍ neɣ tsumaḍ aseklu ad yeqqar.\nTigi yakk d tikerkas ur nesɛi lsas, abyudis (carie blanche ) d aṭan i d-yeţasen di yal lawan, ladɣa deg yir axeddim i d-yeţnulfu, tazemmurt ma yella ur teţarew ara, ilaq-as ufras yelhan (une bonne taille), neɣ d yir ṣṣnef n uzemmur iwumi ilaq ubeddel n uleqqem s ṣṣnef nniḍen (un olivier qui ne produit pas nécessite une bonne taille,ou un surgreffage avec une autre variété plus productive ), ma d ayen yerzan tlata wussan-agi i d-qqaren, ulac akk dacu iṣeḥḥan din, acku zemreɣ ad awen-d-iniɣ,ulac ass ideg ur nnuleɣ ara tazemmurt neɣ aseklu nniḍen, yerna ulac tin yeqquren acku yezga uxeddim fell-asent, ala win ur nxeddem ara iwumi ţɣarent ṭṭjuṛ.\nWali tura kečč, ula d tamussni ar ɣur imeslab-agi temgarad, yal wa dacu i d-yeqqar, dɣa ma tesmuzegteḍ-asen yakk ur txeddem kra maḍi, deg waggur n yebrir d "leḥṛam" deg waggur n maggu d "leḥṛam ", meḥsub qqim kan am nutni ur xeddem ur geddem.\nƔur-sen ula d ussan mgaraden, llan wussan yifen wiyaḍ, am yimdanen, llan waklan, llan sslaṭen.\nUssan yakk lhan, ulac wid yemgaraden ɣef wiyiḍ, di tmura yuẓan ar zdat, yal ddqiqa teswa, ddren s uxeddim d tussna.\nIhi ad d-iniɣ ass-a i wid yebɣan ad leqmen, dakken lawan n lqim uzemmur ibeddu milmi llan waman deg usɣar (deg taggara n meɣres( mars) ar taggara n maggu (mai ).\nAkka i ţ-id-nufa ar wid ixeddmen mačči ar wid iheddren.\n2_D adabu neɣ d asafu ? La kabylie brûle, pourquoi ?\nΓef wakken d-cfiɣ , di 1962 armi d iseggasen ineggura n 1980 , werǧin tecɛil tmes am tura , ɣas ulamma tettili di tzegwa timeqqranin ibeɛden ɣef tudrin . Aniwa di tsuta-nneɣ di temnaṭ-nneɣ , ur d-necfi i tmes yekkren deg udrar n "Buni " nnig " YIɣil Ali" n At-Ɛebbas deg useggas n 1968 , texdem axettaṛ acḥal n wussan nettat d zzhir, qqaren ula d wid iṛuḥen ad tt-ssexsin ,aṭas n wid yerɣan , zellfen mmuten !\nMaca times yellan tura tkecm-ed ar tmurt n leqbayel deg yiseggasen n 1990 asmi i d-tekcem tsertit i ɣ-d-yefka udabu i wakken ad aɣ-yessedhu . Imiren i neǧǧa tamurt ,nɣunfa-tt neɣunza-tt , ur nneqqec ur nmegger, kullec yeqqim d lbuṛ . Tajmaɛt n taddart yesddukulen imazdaɣ-is uɣalen bḍan ɣef tɣiwanin anda ttnaɣen ɣef ukersi .\nTajmaɛt n leqbayel tṛebba-d irgazen ixeddmen tudrin-nsen ,tella tcemlit tella twizi , imdanen xeddmen mebla aṣurdi . Zik aqbayli yessewway ɣef yesɣaren , iferres ar yiri iberdan d iɣezran ur yeǧǧi ayla-s . Tilawin ,irgazen, arrac, ladɣa timɣarin d yimɣaren zgan ɛussen anda ad d-yeɣli usɣar ad t-jemɛen ar wexxam , yuɣal wesɣar d asafar ,ur t-tettafeḍ la deg uḥriq la deg yiɣzer , ad t-tectiqeḍ deg yisafen neɣ di tẓegwa , ulac ara yerɣen deg ugama, ala aseklu zegzawen i t-icebbḥen.\nDeg unebdu igran megren , ur d-yeqqim usaɣar neɣ walim di lexla , kullec yebrez iwenneɛ . Ur tettafeḍ "plastic " neɣ "taqerɛet n lbira " ideg ara tecɛel tmes . Amdan yettwaṛebba ar yiri n lkanun mačči deg uɣerbaz bu lehmum . Imdanen ttnejmaɛen yiwen wass di dduṛt iwakken ad frun timsal iceɣben yakk imezdaɣ n taddart , tteffɣen d tacemlit , ad berzen iberdan d tliwa , ulac tin izeglen.\nIhi amek tenwiḍ ad tecɛel tmes ay amdan ! Tura nettṛaju " taɣiwant" n udabu ma yella kra ara texdem , nekkni nessamas agama , ntett nxeṛṛa ,necba ibekkan n tẓegwa , neqqar d adabu i ɣ-igan akka ! D tidet ur ḍlimen ara wigi d-yeqqaren d adabu i d ssebba ,acku nedda di lǧerra-s ,yerra-yaɣ d ifenyanen , neskiddib nesqizib ,nettakwer nettgabaṛ deg watmaten, nḥemmel aṣurdi ifaq-aɣ ,nuɣal d iɣyal irekb-aɣ , yes-neɣ mazal ad yurar , ass-a iɛewwl-ed aḍ aɣ-yezlef am buzelluf deg wass n lɛid ! Ad aɣ-yessenger, nuklal-it !\n3_ ṢṢMAYEM.( 25 yulyu - 2 ctember)\nṢṣmayem bḍant ɣef snat n talliyin :\n1_ Ṣṣmayem unebdu ibeddun ass n 25 yulyu ttfakant ass n13 ɣuct , ttaṭṭafent azal n 20 wussan.. D aɣamac, degmi yeṣṣenṭay lexrif , nettaf tabexsist tamezwarut , tikwal d takermust neɣ d taɛeqqayt n tẓuṛin deg ugazu.\nZik asmi ay ttwaṛebban yimdanen , xeddmen ayen iwumi qqaren tamuqqint ( tamuqqunt) , meḥsub ulac deg taddart win ara -d- yekksen tabexsist alarma yecreɛ ( yewwa s tuget ) , ɣas ulamma deg wayla-s.\nTtgallan yirgazen deg tejmaɛt dakken ur d-kkisen tabexsist s ifassen-nsen neɣ ur ẓrin win i tt- id-yekksen, ɣas d aqcic amecṭuḥ . Zgan xeddmen akka, iwakken ad yili umur n welway d wefsar n tazart , tazart ay ttaǧǧan i tegrest . Γas nḥafen yimdanen , ssnen amek ara qablen ussan n ccedda .\n2_ Ṣṣmayem n lexrif beddunt ass n14 ɣuct ttfakant ass n 2 ctember, yettiḥliw kra n cwiṭ , ineqqes lḥuman, yettewwa yal ṣṣnef n tbexsisin d tẓuṛin s tuget , acku llan leṣnaf n tneqqwlin ur nettewwa ara zik , am ubuqal (abuɛenqiq) d uɛarus, ihi d yiwet n tallit ideg yettaf iman-is weqbayli, ladɣa zik-nni, acku yečča akken iwata , yerna yejmeɛ tazart i yefser di ṭṭaṛḥa s ufella n tdeknin, ara yessexzen deg yikufan i ccetwa. Nezmer ad d-nini 40 wussan n uɣamac n ṣṣmayem ttqabalen deg uwitay n tfellaḥt ɣur iqbayliyen 40 wussan n usemmiḍ qessiḥen n llyali tiberkanin d tmellalin i d-yezgan gar waggur n Dujember d Yennayer.\nDi ṣṣmayem yettkaw wesɣar n yisekla , tteffɣen-t waman akken qqaren . Dɣa imiren ibeddun yimdanen ttekksen-d tiṛeggwaɣ , d imextafen i wezway n uzemmur , acku asɣar milmi teffɣen waman ur yettcerrig ara . D yiwet n tallit ideg ttheggin isɣaren swayes ara qablen tagrest mm igeffuren d ideflawen .\nM’ar a k-yeṭef “lebluz”!\nSɣur Mqiddec Abizar\n“Still got the blues for you”\nSenseγ tafat, ẓẓleγ γef umeṭreḥ, allen-iw ewten-t γer ssqef...aţaya tusa-d yemma teţaḍṣa, tewwi-d “asidi”, tenna-k “erraγ-t tṛa ar manyuṭufu!”...kkreγ felli erriγ-t-id...\nTenquqel tegniţ, taxxamt rgagin leḥyuḍ-is...yemma tecreh, tekker fella-s ad tecḍeḥ; d wa i tḥemmel “ blues the healer”..."John Lee Hooker"...!\n“asidi-ya” akken i s-nesla tikkelt tamenzut nekk d yemma, aṭasaya tura...\nUssan-nni d tafsut, ussan ideg ur yelli uḥebber, ussan n talwit...\nNekk d yemma akken i s-nekker i tmusni n ddunit!\nGer icennayen akk n “blues” d wagi tḥemmel yemma, John Lee Hooker, teqqar yesseglaf, ccna-s iţeγẓaẓ...ccna ma yeţeγẓaẓ yelha!\nD yemma i yisḥemlen "John Lee Hooker"...nekk sḥemleγ-as “Trotsky”...\nQqareγ tazmamt γef tudert n “Trotsky”, aţaya tewḍed tenna-k: “mi ar a terked tegniţ aṭas, teţuγal tudert tesbeḍ teţimsus, ilaq dima kan a s-neţales aleqqem, yarna s wudem amaynut”\nNniγ-as “hata tura "Trotsky" daya i d-yeqqar, yeqqar tagrawla ilaq dima, tagrawla ur tḥebbes ara ...”\nTekker tekksiyi tadlist-nni i qqareγ akken, tebda la ţ-teţani, tseεeddi tawriqt deffir tayeḍ, txeẓriyi-d, tuγal tenna-k “ma yella dγa "Trotsky" akka i d-yeqqar, nekk aqli seg wass-a ddiγ d llem-is!”... seg wassen i tuγal yemma d "tatrutskist"...amzun akken tufa abrid yessufuγen...\nNekk tadyant n “Cronstadt” tesseγliyi "Trotsky" deg ul, kifkif-ten akk, garak ewḍen ar leḥkkem ssnen dacu ixeddmen...kifkif-ten akk...akk!\nYemma ur zṛiγ dγa ma mazali-ţ d "tatrutskit" neγ ala! Nekk xarṣum dayen!\nCcix Muḥend yiwwas kra i d-yenna nuls-as-d; tazmamt “Yenna-yas Ccix Muḥend”, deg tmazirt i yiṭij i s-neqqim nekk d yemma; yeγli-d yiḍ mi ţ-nekkfa, nerna-d tirni ar tirni, yemma tenna-k “aya ẓẓay mačči d menwala!”... d amaẓẓay s tideţ!\nImiren dγa i yi-d-tmmeslay yemma γef “Ipikuru”, tenna-k “aya diγen d tamusni tameqrant!”... “ddunit n win yeswan, yezhan...ur ţeg ccan la i wayen yezrin la i wayen i d-iteddun, stummen s wass ar d-ifakk, t-tixerḍ-as i ddunit ad teddu ‘f yiman-is...i wacut uḥebber!”\nIsefk dγa ad dluγ γef "Ipikuru-yagi", yemma mi d-tmeslay γef tγawsa almi telha...Ipikuru-yagi ilaq-iyi ad zṛeγ amek!\nTtekkaγ γef tqeffilt umanyuṭufu, yuγal-d "John Lee Hooker" γer ccna:\nOne night, I was lying down\nFeeling so bad, so low, so low\nMy woman had left me\nBlues came along and healed me\nIt healed me, it healed me, to heal me…\nYemma teţaḍṣa…teţaḍṣa kan…!\nAmar Mezdad et tamazight :\n18 février 2020 ·\nLes Etats Nord-Africains, dans leur révérence morbide pour une langue d'envahisseur, refusent de donner à tamaziɣt la place qui lui appartient naturellement dans nos contrées. Leur conception même de la politique linguistique et culturelle est un péril, celui de confondre la langue arabe avec Dieu. Cette langue de domination, impérieusement inclinée vers l'au-delà, n'a jamais été considérée comme un instrument de vie et de véritable progrès. Mais nous savons bien que culture et religion sont deux choses différentes. Or, la véritable culture s’acquiert par la langue maternelle, dans une vision qualitative de la vie, s’exprimant dans les œuvres de l’esprit, vraie mesure du progrès intellectuel et du raffinement de la civilisation d’un peuple.\nCette vérité élémentaire, Amar Mezdad l'a comprise et la pratique depuis son jeune âge. Il sert d'exemple à tous les imaziɣen en ce qu’il enrichit et perfectionne notre langue chaque fois qu’il écrit en usant de la meilleure, de la plus précise et de la plus élégante langue qu’on puisse employer de notre temps.\nNotre langue n’est pas à l’abri des incertitudes. Nous constatons qu’elle perd, non par elle-même mais par l’emploi qui en est fait ou pas fait. Elle se délite ; elle se pollue sous nos yeux et à nos oreilles, non seulement parce que le racolage publicitaire ou le laisser-aller médiatique la persillent de termes grossiers, non seulement parce que la vanité de diverses fausses convictions la fait dériver vers des jargons détestables, mais aussi parce que, depuis longtemps, son usage institutionnel est systématiquement banni.\nOr, les détériorations qui affectent tamaziɣt se produisent au moment où les peuples qui la partagent ont tout intérêt à se grouper à cause d’elle et pour elle; au moment où il devient vital de s’unir autour des valeurs dont elle est historiquement porteuse.\nNe pas veiller sur ce trésor monumental, ne pas le garder en lumière, ne pas le restaurer lorsqu’il se dégrade ne serait pas seulement insouciance ; ce serait crime.\nAussi, je me fais un devoir d'affirmer, ou peut-être juste de rappeler solennellement, que Amar Mezdad est l'un des matériaux premiers et solides, l'un des murs porteurs de l'écriture en tamaziɣt, de toute notre littérature et de nos créations culturelles.\nVous me laisserez ici le remercier pour son labeur incessant et pour ses nombreuses œuvres qui nous témoignent que le maintien de notre langue, dans sa qualité comme dans son rayonnement, est pour lui une affaire vraiment d'amour. Je ne manquerai pas de saluer aussi tous ceux qui comme lui ne cessent de prouver leur attachement à notre mode d’expression ancestral qui leur est familier et qui reste, grâce à eux, vivant.\nOui, qualité de la langue ! Je sais qu'en osant déclarer qu’il nous faut enfin nettoyer tamaziɣt des ordures qu’elle a contractées, vous me reprocheriez d’user d’une véhémence un peu rude. Je le fais quand même.\nPour ce qui est de tout réunir, rassembler, classifier, analyser, commenter, de ce qui compose notre langage au long des siècles, il y a l'oeuvre de Amar Mezdad, ce trésor de la langue tamaziɣt, ce Gargantua de la lexicographie, abreuvé, en bon nourrisson, d’un lait spécialement riche, répertoire vraiment gigantesque qui compte déjà de nombreux romans, poèmes, nouvelles et autres travaux culturels pour le théâtre et le cinéma.\nChacun connaît les espoirs, les impatiences, les exigences, les dépits, les découragements, les renouveaux d’ardeur, les enthousiasmes, les jalousies, les soirées sombres et les matins heureux qui sont ceux d’une histoire d’amour. Tamaziɣt provoque tous ces sentiments. Ah ! qu’il faut d’assiduité pour la conquérir !\nOuvrez au hasard, comme je m’y plais parfois, n'importe quel ouvrage de Amar Mezdad, vous y découvrirez la sève la plus saine de notre langue. Les choses humaines marchent ainsi. Il nous suffit de lire Amar Mezdad pour constater que notre langue, instrument de la pensée libre, ne soit ni impuissante ni faussée, et que la magnificence, la mélodie, la précision, la gravité qu’elle peut atteindre soient attestées par cet homme que citera l’avenir.\nLe temps paraît venu de lever sur cet écrivain prolifique un coin du voile. De la place et dans la fonction où il est, il nous fait admirer, à chaque page, à chaque strophe, le travail et le scrupule, la sagesse et la passion. Qui dit ordre dans le langage dit ordre dans les esprits. Amar Mezdad s'est donné cette vocation à le maintenir par disposition personnelle et par devoir public. Il avance sur le fil du temps, tenant un balancier dont l’un des contrepoids est le génie et l’autre l’amour des permanences essentielles.\nIl s'est fixé comme mission de donner à notre langue un incomparable éclat. Il est de notre devoir à toutes et à tous que nous la remplissions avec lui. Mais, attention, nous n’y réussirons que si nous restons dignes de notre héritage et fidèle à notre noble et saine tradition. Prenons garde de laisser péricliter un idéal, qui est la condition même de notre existence dans ce monde qui avance à la vitesse de la lumière. Préservons jalousement notre langue contre les corruptions qui la menacent, contre la pénétration insidieuse du conformisme, négateur de la liberté d’esprit, contre les prestiges des instincts matériels. Restons fidèles à la notion du travail bien fait, cette marque de la conscience professionnelle.\nGardons surtout cet idéalisme humain, qui est notre raison d’être, ne laissons se corrompre ni notre goût de la liberté, ni notre respect du droit, ni les conditions dans lesquelles nous pratiquons notre langue et notre culture. Si, fidèles à nous-mêmes, nous plaçons la discussion sur semblable terrain, nous n’aurons, je crois, rien à craindre, ni de la tyrannie, ni de l'obscurantisme, car l’esprit a ses mesures qui ne se comptent ni en millions, ni en versets.\nAinsi est Amar Mezdad qui exerce une splendide autorité sur la langue tamaziɣt et qui est animé pour elle d’un immense amour.\nTira-w akken bɣunt gerrzent\nSɣur Ziri At Mεemar\nSeg uɣrab FB n umeddakkel-nneɣ Ahmed Ait Bachir\nTira-w akken bγunt gerrzent\nCcγel yeqqel-asen d lemmud\nΓur-sen akk ddzent berzent\nNekk mačči d dda Lmulud\nAyen uriγ akken ibγu yili\nQqaren-as wagi ur yessin\nAswir akken ira yuli\nΓur-sen nekk mačči d Yasin\nAkken i d iyi-ihwa a d-smuḥeyteγ\nAd as-d-kkeγ akk ssya d ssya\nAmzun deg iman-iw i wwteγ\nΓur-sen nekk mačči d Muḥya\nΓur-sen ttifxir ad susmeγ\nΓas ul-iw tamurt terḥa-t\nAmzun ma εundeγ usmeγ\nNekk ur lliγ d Ferḥat\nDaγen akken bγuγ sefruγ\nQqaren-as yesefraḥ ul-is\nΓur-sen yif-it ad ţruγ\nNekk ur lliγ d Lewnis\nD at twuri ḥemmleγ seg wul\nWigi i d-uddreγ usawen\nFiḥel akk amdan ma yeggull\nUr bγiγ ad iliγ d yiwen\nD nekk kan i bγiγ ad iliγ\nYerna aql-iyi kan d nekk\nΓas tugim-iyi ur γelliγ\nUr d iyi-teţekksem acemmek\nNekk daγen ulac ad awen-kkseγ\nUr rriγ aya d iswi\nAyen zemreγ ad wen-t-fkeγ\nΓas kenwi ur d awen-yehwi\nAcku ẓriγ ur tuksanem\nTili mačči akka ad nili\nLemmer di lehhu tessnem\nAss-a ad nedder di tlelli\nZiri At Mεemmer\nDernière révision : 31/07/2020 vendredi 31 juillet 2020\n[iii] nerfs, tendons


url: =Arraz n tullisin Mulud At Mɛemmer – La Kabylie autrement\nS tumert ara d-tberreḥ Tdukkla Tadelsant Adrar n Fad s tiɣri i tikkin deg teẓrigt tis snat n umsizwer n tullisin Mulud At Mɛemmer, d tajmilt i umaru-a amussnaw.\nI kunwi i yesseḥfawen imru ɣef ukaɣeḍ amellal, aznet-d tullisin-nwen ɣef yal asentel i ken-yehwan, i ilaq ad yili d amaynut, ɣer:Tidukkla Tadelsant Adrar n Fad Cidex N° 03 BP 105 Ayt Smaɛel 06044 Bgayet, neɣ ɣer tansa taliktrunant acafdz@yahoo.fr. Ayen yeɛnan temɣer n tullist ad yili gar 10 n yisebtar s talɣa A4, tasefsit n tira Times New Roman 12.\nYewwi-d ad d-awḍen yiḍrisen-nwen ɣer tdukkla send azemz-a: 15 deg wayyur n jember-a (décembre) n sdat-neɣ.\nArraz-a Mulud At Mɛemmer n tullist ifazzen, yennulfa-d akken i t-id-yeqqar yisem-is d tajmilt i urgaz-a i d-iqewwren tafat i tmaziɣt, i aɣ-d-igan abrid akken ad nizmir ass-a ad nettaru tullisin d wungalen. Maca d tajmilt daɣen i wid akk yennuɣen, yettnaɣen, akken ad yidir yiles-nneɣ.\nAfud igerrzen i tal yiwet d yal yiwen!


url: =Timsizwert n tlawin yettarun tullisin\nTimsizwert tis 6 n tlawin yettarun tullisin* deg tmura n Wegrakal\nLaṛebεa 11 Yebrir 2007\nTimsizwert tis setta n tlawin yettarun tullisin (nouvelles) deg tmura n Wegrakal (Méditerranée) d tin yebdan seg wayyur n Fuṛaṛ iεeddan u mazal ad tkemmel alama d taggara n Mayyu. Timsizwert-a zemrent ad ttekkint deg-s akk tilawin tidzayriyin n wakk iswiren (niveaux) n leqraya d wakk leεmaṛ Zemrent ad ttekkint s tullist ur nettεeddi ara i 10 n yisebtar (pages), tura s taεṛabt, s tefṛensist neγ s tmaziγt, d acu kan, yessefk γef myall-is ur tettili ara tessuffeγ-d yagi kra n tullist neγ kra n wungal deg wedlis.\nTimsizwert-a tga-tt-id tiddukla n « Femmes en communication » (Tilawin deg teγwalt) s wemεiwen akk d Forum des Femmes (Anmager n Tlawin). Asentel (thème) n temzizwert n useggas-a netta d « asfur » (masque). Wid igan timsizwert-a bγan ad gen ifadden i tmeṭṭut akk-n « ad taru, ad d-tessiwel γef yiγeblan-ines u ad d-tessuffeγ akk ay-n teffer ». D ay-a ay d-tenna tselwayt n tiddukla, Massa Nafissa Lahreche i APS.\nDeg way-n yerzan taγara (qualité) n way-n d-yettwarun, tenna-d dakk-n « tilawin tidzayriwin sεant aswir (niveau) n tira am win n tlawin n tmura timeṛkantiyin n Wegrakal (Méditerranée), u tikkwal, ifent-tent ».\nYagi, snat n tdzayriyin ay d-irebḥen arraz (prix) ameqran n temzizwert-a. Tamezwarut d Nawel Djabali, deg 2003, asmi ay tettekka s tullist-ines Couloirs sombres (Igniren ibuṭlamen). Ma d tis snat d Nadjet Djibouni, s tullist-ines Le Rendez-vous (Ttiεad), deg 2006.\nDeg way-n yerzan amek ara d-tili temzizwert-a, Massa Lahreche tenna-d dakk-n ad ilin wid ara d-ifernen tlata seg tullisin yifen akk tiyaḍ, u ad tent-aznen γer useqqamu agrakal (méditerranéen) ay deg ttekkan ama d wid ara d-igen timsizwert-a, ama d isdawanen (universitaires) yemmuzzgen (spécialisés) deg tullisin. Imir-n, aseqqamu-a ad d-yefren tlata seg yeḍrisen-nni akk ay asen-yettwaznen. Tid ara irebḥen, ad d-inin ismawen-nsent deg yiwet n tmeγra ara yettwagan deg wayyur n Tubeṛ ara d-itteddun, deg Marseille (Fṛansa).\nSγur Reda Cadi


url: =Algérie Presse Service - Actualité à la Une Tawakla isallen n Lezzayer - Aḥkam s lḥebs i 9 n yixeddamen n Skikda ɣef tukerḍa\nVous êtes ici : Amugger»TIMETTI»Aḥkam s lḥebs i 9 n yixeddamen n Skikda ɣef tukerḍa\nSKIKDA – Tenṭq-d tnefrut n truẓi n ccṛeɛ n Skikda, ass n letniyen, s lḥebs n gar 4 d 5 n yiseggasen n tkurmut i 9 n yixeddamen iqburen n wasun amguran n Skikda ɣef uddukkel i ussefsed d tukerḍa.\nTamsalt-a tebda-d, ɣef leḥsab n uṛabul n ccṛeɛ, ass n 5 Meɣres 2013, mi yettwaker wesgalef ɣlayen aṭas seg lmexzen n Teṛmist Taɣelnawt n Wemday n Tafilin n Wenfed, yernu tafilin n wenfed ay yettwakren seg-inna yegget fell-asent ussuter. Tafilin-a ttwaɛebbant ɣef sin n yikamyunen.\nTasestant ay tga temsulta taɣedmant d temsetla taɣelnawt tessaweḍ ɣer tifin n sin-nni n yikamyunen ay yettwasqedcen deg tukerḍa-a, yernu ttwassnen daɣ yemdanen ay ten-inehṛen. D aya ay yessawḍen ɣer wekcaf n uẓeḍḍa n ussetti. Ttwasqedcent tkamriwin n tɛessast n wasun-a amguran i lmend n waya.\nTimhal n ussefqed ssawḍent ɣer tuḍḍfa n sin-nni n yimamyunen. Yiwen seg yimetthumen yettwabeẓ yernu d netta ay d-ikecfen dakken ttekkan 8 n yemdanen niḍen deg temsalt-a yernu tafilin-nni n wuzzal ay yettwakren nzant deg Lexḍareyya (Tubiret) d Ldzayer Tamaneɣt.\nAwkil n tegduda yessuter 20 n yiseggasen n tkurmut i wakk wid ay yettekkan deg temsalt-a.\nLu: 22 fois\tDernière modification le mardi, 06 février 2018 14:40\nUgar di taggayt-agi : « Arrac yuḍnen sida : refden lbaḍna ẓẓayen fell-asen Abbaẓ n 95 n yemdanen yettekkan deg temsal tijrimanin yemgerraden »


url: =Yeffeɣ-d ass n : Ljemɛa, 20 Meɣres 2020 15:52 Ɣran-t : 1178 n tikkal\nSeg wasmi ay d-tettwasummel tejṛut tamezwarut deg Tefriqt, ass n 14 Fuṛaṛ deg Maṣer, azal n 30 n tmura tifriqiyin niḍen ay iḥuza waḍḍan-a, yernu ttwakecfent-d 400 n tejṛa deg-sent.\nInabaḍen ifriqiyen ddmen akaten d umqiten am ulesses n uwliwel seg udeg ɣer wayeḍ, amdal n yiɣerbazen d uɛzal n temnaḍin d ugdal n tuffɣa i lmend n usebded n uzraɛ n waḍḍan-a.\nMaṣer teɣtes ad tessigel affugen ay d-yettekken seg uzɣar seg wass n ukwas arma d 31 Meɣres.\nDeg Kamrun, iɣerbazen ttwamedlen seg wass n ukras. Ttwagedlen daɣ yimsegrawen n wugar n 50 n yimdanen. Ma d tiddit seg ugmam ɣer wayeḍ neɣ seg temdint ɣer wayeḍ ur yessefk ad d-yili ala ma terra tmara.\nTunes tga-d, seg wass n ukras, agdal n tuffɣa gar tis 6:00 n tmeddit arma d tis 6:00 n tnezzayt deg wakk agelluy aɣelnaw arma teffeɣ-d tsunḍa niḍen.\nƔef leḥsab n yiwen n umasay unnig n Tuddsa Tanmaḍalt n Tdawsa, mazal terẓem tewwurt akken ad tettwarnu tkaɣreft-a deg Tefriqt s uqader n wakaten n wuɣus d usefrey.\nIbrahima Soce Falle, anemhal amatu amalal n Tuddsa Tanmaḍalt n Tdawsa d-yelhan s tetrabin, yenna-d dakken Tafriqt tesɛa akettur akken ad teḥkem deg ubayyur-a, d acu kan, iɛeyyen-d dakken ma yezreɛ waḍḍan-a, inagrawen ifriqiyen n tdawsa ur as-zemmren ara.\nMary Stephen, d-yelhan s usewjed i tetrabin tidawsanin deg tnarit tamnaḍant n Tuddsa Tanmaḍalt n Tdawsa i Tefriqt, tenna-d, deg yiwet nt diwennit d tnegga n Ccinwa Tamaynut, dakken iswi amezwaru n tmura tifriqyin netta d anadi ɣef tejṛut tamezwarut n unfafad bu uqacuc, ma ulac, ma yezreɛ waḍḍan, ur zemmren ara ad t-ḥekment.\nLast modified on Lḥedd, 22 Meɣres 2020 13:26\nYeffeɣ-d ass n : Ljemɛa, 20 Meɣres 2020 15:52 Taggayt : TADAWSA-TUSSNA-TASNASTWILT Ɣran-t : 1178 n tikkal Bḍu


url: =Arifi-nni i yeksin deg uḍar-nnes | Le RIFAIN\nArifi-nni i yeksin deg uḍar-nnes\nMan wen wer yeksin Arrif akid-s?\nArrif-nneɣ ikkarfsen mliḥ di lqern n ɛecrin. Ɛad aqqa-t ammeni. Temsar-as am ijjen tkurt wa itterra-tt ɣer wa. Irifiyen zi lebda, ttuɣa ixess-asen ad uguren. Ksin deg uḍar ɣer Lezzayer. Nessawal da x ucarreq. Ibilajen n Sidi Belɛebbas, Ɛin Tturk, Wehran… Jjin dag-sen Irifiyen lux ɛad later-nnsen. Mudrus i iɣennjen aked Ccixa Rmiti di Sidi Belɛebbas. Salem Djilali, i d-iksin tagiṭart-nnes ad iɣennej izlan n lalla buya. Buɛlam Sensal ig ittarin tira-nnes s Tefransist di Bumerdas.\nIrifiyen di Ɛin Tawejṭaḍt, Zerhun… Ijjen am Lacɛari, awzir n tussna aqdim, d Utemsaman s idammen. Irifiyen i ttuɣa ixeddmen ccarbun di Beljik, Aliman. Irifiyen i ttuɣa ixsen ad raḥen ɣer Utric, uffun-d deg Utrixt. Arifi i d-ifaqqen ijjen wass d netta ittwattu di ca n ddcar deg Ayt Tuzin, Ayt Cicar, Tmasint… Uca yeksi s uḍar am Muḥemmed Cukri immuttyen ɣer Ṭanja.\nArifi-nni, ttuɣa ittrajan anẓar, maca walu… I yeccin aɛmud di temzydawin n tɣuri minzi wer yeḥfiḍ ca n tqessist d Taɛrabt tura qbel i lislam. Arifi min xef ikkerfs ca n umxazni, Arifi i d-ikkren ɣer lefjer maḥend ad d-yawi sselɛet zi Mlilet. Arifi, ig ittbeddalen iles-nnes amen ittbeddal uterras arruḍ-nnes. Arifi-nni idewlen di tesdawit d Amarksi, Axwanji d Amaziɣ…\nArifi, ass-a, ɛad iggur. Ɛad din Irifiyen ameknaw Ɛbdesslam Acehbar immuten di lebḥer, d netta ixes ad iẓwa. Arifi i yeggin ameknaw Abasku, Ayralndi, Akurdi… Deg uyezzim n yiles, Arifi-nni i ikessin akid-s tumezt n ucal. Maḥend ad igg leɛwin n tlelli di tarut-nes.\nAxmi atlaɛ yura x teynert-nneɣ. Neccin i d-ilulen di Arrif-nni ittsajjan x lebḥer. Innyezmen s imseksiten aked Lmexzen. Tarwa-nnes i yekkin leḥusat, d nitni tili rezzun ad tili tudert-nnsen tecna. Arifi-nni min xef ttɣilen midden ila netta d bu wagla, maca netta yenɣa-t ẓẓleḍ.\nMaca hi melmi ɣa ilin Irifiyen d Irifiyen? Ad fekkren mliḥ, uca ad ggen ca i tmurt-nnsen?!\nd Imselmen i neqqen irumyyen?! S yiles n Irumyyen! | Le RIFAIN 4 novembre 2020 ɣa 18 06 52 115211\n[…] Arifi-nni i yeksin deg uḍar-nnes […]


url: =‘’S yiḍrisen n Taoues Amrouche i swayes sneɣ timetti taqbaylit n zik-nni’’ - La Dépêche de Kabylie\nAccueil Tamazight ‘’S yiḍrisen n Taoues Amrouche i swayes sneɣ timetti taqbaylit n...\nStina, d tacennayt, tcennu s teqbaylit\nStina d yiwet n Tfinundit i iḥemmlen ad tecnu s teqbaylit. Tayri akked d tezlit taqbaylit tebda deg tmanaɣt tafinundit Helsinki, kra n yiseggasen-aya. Deg tdiwennit-a, newwi-d yid-s awal ɣef wamek i d-yella wassaɣ-is akked tezlit taqbaylit, ɣef wamek tettwali idles aqbayli d umaziɣ s umata. Am wakken i d-mmeslay ɣef yisenfaren-is n sya d afella.\nAɣmis n yimaziɣen : Ma tzemreḍ ad d-talseḍ amek i d-yebda wassaɣ-m akked tezlit taqbaylit ?\nStina :Yebda wassaɣ-iw akked tezlit taqbaylit/tamaziɣt deg tamanaɣt n Tfinundit Helsinki, kra n yiseggasen-aya. Sliɣ i tezlatin n ucennay Idir, iɣsan-is deg talwit, syin bɣiɣ ad tent-urareɣ s upyanu. Ur nwiɣ ara ad ten-ccnuɣ, nniɣ-as ahat ad i yi-tiwɛir tmeslayt i tikkelt tamezwarut. Acu kan, mi ɣriɣ tasuqilt n yiḍrisen n tezlatin, dɣa din i yi-jebdent am ddkir i wakken ad tentccnuɣ s teqbaylit. Ihi, ccniɣ yiwet, d tamezwarut, imir nnan-iyi-d igerrez, ilaq ad tt-tessuzreḍ. Syin i yebda kullec.\nḤemmlen-kem aṭas Yiqbayliyen/Imaziɣen. Ma tzemreḍ ad d-tiniḍ awal ɣef waya ?\nTidet kan, d iseɣ ameqqran imi i yi-sebɣasen u fkan azal ameqqran i wayen xeddmeɣ, ama d Iqbayliyen neɣ d Imaziɣen s umata, seg Tegzirin Tiknariyin alamma d amda n Siwa. D aɣref d wawal i yi-yesḥemmlen aẓawan-is imgerrez. Ala aktayen n lɛali i d-wwiɣ ɣur-s, deg tmeɣriwin n ccna neɣ deg berra, ladɣa deg tirziwin-iw ɣer tudrin akked temdinin. Ttḥassaɣ am wakken d tamurt-iw. Ḥesben-iyi u ssawalen-iyi-d am wakken d yiwet-nsen. Gan-iyi leqder, kubren-iyi meẓẓi meqqer. Gan-iyi irebbi dayen kan. Ha-ten-an yiḥulfan-iw s tmurt n leqbayel.\nAwal ɣef ccna aqbayli…\nCcna aqbayli, ur d-yeffiɣ ara deg tkadimit, yekka-d d trika n tgemmi. Yiwet am Taoues Amrouche, texdem amahil d ameqqran i wakken ad d-tessuffeɣ deg tatut icewwiqen akked yiḍrisen n zik, xas ulamma ur d-tekkir ara deg tmurt n leqbayel. Texdem axeddim ameqqran nettat d yemma-s seg tama n usekfel n tgemmi d wansayen. Iseɣ, ad yuɣal diɣ i tlawin-nni Tiqbayliyin n yiseggasen n 1920 i yessuffɣen ccna aqbayli seg tmeɣriwin n ccḍeḥ ɣer radyu u akkin i yilel agrakal. Syin, fkan-as udem atrar yicennayen yecban Méziane Rachid, Djamel Allam, Idir d wiyaḍ. S ccna n teqbaylit i nwala tamagit akked wayen iɣef tesseḥbibir tmetti. Nufa icennayen yettɣennin ɣef yizerfan n tmeṭṭut s uẓawan igerrzen n yidurar, am Brahim Izri akked Méziane Rachid.\nAnwi icennayen i tḥemmleḍ ugar ?\nSelleɣ akka d wakka. Seg wid icennun Rock ɣer wid yemmalen ɣer ccerq alamma d wid n ufulklur. Ḥemmleɣ aṭas ticennayin tiqdimin i yemmeslen tizlit n wass-a. Rriɣ-asent tajmilt s uḍris amaynut n Méziane Rachid. Ḥemmleɣ ad sleɣ i Chérifa, tesɛa taɣect weḥd-s. Smuzguteɣ aṭas i tezlatin n Taoues Amrouche. S yiḍrisen-is i swayes sneɣ timetti taqbaylit n zik-nni. Sɛiɣ akk tizlatin n Slimane Azem, n Djamel Allam. Selleɣ i Idir, Ait Menguellet, Matoub mebla ma ttuɣ wid i yellan n tsuta-nsen. Ḥemmleɣ daɣen imezwura am Cheikh Arab Bouyezgaren, Arab Awzellag, Iguebouchène. Am wakken selleɣ i yicennayen d tcennayin imaynuten sya ɣer da i wakken ad zreɣ sanda tewweḍ tezlit taqbaylit. Xeddmen axeddim yelhan.\nAhat, ad d-tuɣaleḍ ɣef ccna deg tmurt ?\nAql-i la ttraǧuɣ s ccuq timlilit n ccna akked wid i yi-iḥemmlen. Ad d-uɣaleɣ s yiḥulfan-nni i yi-yessemlalen yid-sen deg Lezzayer tamanaɣt, deg Bgayet, Tigzirt, Tazmalt neɣ anda-nniḍen am Montréal, Bruxelles, Helsinki neɣ Paris. Ahat, ad d-yeḍru waya mi ara tekfu twaɣit-agi n waṭṭan n Covid-19 anda i d-yella yidles d amḥadi n teswiɛt. Taswiɛt, teṣɛef ɣef medden akk, ladɣa ɣef yinaẓuren. Ihi, aql-i la ttganiɣ melmi ara uɣaleɣ ɣer yimekwan-nni icebḥen n tmurt n leqbayel : idurar, tikli n uḍar deg-sen, izuɣar, lebḥar…atg.\nTesɛiḍ ahat kra n yisenfaren sya d afella ?\nAkka tura, aql-i la ttkemmileɣ asenfar n usekles n wazal n 12 n tezlatin i xedmeɣ nekk s timmad-iw. Aql-i la xeddmeɣ akked yimẓawanen n Bgayet, Tizi Uzzu d Helsinki i wakken ad ifak usenfar-iw. Kra n yiḍrisen n tezlatin, uriɣ-ten nekk, wiyaḍ n Méziane Rachid, n Lila Kouider d Zourane. Ur zriɣ ara ma ad yili wayen-nniḍen, aɛiwed n tezlatin neɣ ala. Ɣef wakken walaɣ nekk, aɛiwed n tezlatin, dayen yelhan. Xeddmen akk aya deg umaḍal, ladɣa deg tallit-agi n waṭtan n Covid-19. Ɛawden i waṭṭas n tezlatin tiqdimin.\nSsarameɣ ad yekfu waṭṭan-agi u ad d-yeqqim kan d asmekti. Ad d-uɣalent temliliyin n yinaẓuren akked wid i ten-ḥemmlen. Afud igerrzen i kunwi, tanemmirt ɣef tdiwennit-agi.\nArticle précédent‘’Sin-nni’’ deg Uxxam n umezgun Kateb Yacine\nArticle suivantFoot / Coupe de la Confédération: la JSK bat le Stade malien (1-0) et passe en poules


url: =Ma tecfam ay igudar - La Dépêche de Kabylie\nNous suivre sur : Recherche RECHERCHE AVANCÉE\n| 9 Juillet 2012 | 345 lecture(s)\nMa tecfam ay igudar\nƔef tigertilt yesmirǧiḥen ɣef lemwaji n lawan, wwint cfawat abrid ɣer wussan n tmes akked uzal. Srezfent asekkud n wass-a ɣer tegnit deg yegla uzegzaw s uquran. Deg tallit-nni, lmut tella d timezgit,tufa lebɣi-s deg yixfawen n yimdanen i ifernen iḍ n lmegtin akken ad jaben tudert i yisem-nsen. Asekkud( imiren) yedla ɣef yigenni yeččuren d iɣemɣumen ɛemren yimeṭṭawen n tuǧǧal akked yigujilen. Ixef yunagen ,ɣer timiṭ n cwal, yessuter igudar ma cfan ɣef ccna iṣebren taswin yezzan :\nA mendara lɛehd nefka\nMa mazal yella\nNeɣ rɣan-aɣ leḥruf-is\nYak nestenya di lexla\nMačči ɣef ṭabla\nDeg yiḍ i lehwa d ugris\nWissen s wakka nella\nMa necfa neɣ ala\nNeɣ kul wa yelha d yiman-is !\nIhub-d waḍu, tagertilt yettezririgen di lemwaji n lawan tenquqel tikli-s. Tekcem tizrugin n lemrar, tedda di tregwa lhul. Tewweḍ ɣer tigzirin deg yeǧǧuǧeg demmar. Asekkud( imiren) iḍal ɣef tebḥat yessuturen tabɣest akked tasa. Yedla ɣef tegnit yeḥwajen ifergan mgal tirza n facal ɣef wulawen. Temẓi am tqeṭṭiṭ, tefsi deg lkanun n lfetna ɣef yirij n ccḥani akked lbaṭel. Asekkud yeḥḍer mi nhudent tɣaltin, mi grarbent leḥwari, mi xlant tudrin. Ul aḥinin ihulfa s udrar mi yermamez. Suɣen yiɣeẓran,frawsent tzegwa. Ixef yunagen ɣer tegnit n ṭrad yesteqsa igudar ma cfan i cna yellan d inigi ɣef zzman n tujegḥa akked umenṭar :\nAd kem- ixdeɛ Rebbi a labyu\nDeg uzal i t- ɛennu\nTettpiki ɣef yizmawen\nMi twala sibil tewwet-it\nƔer tezgi teḍfer-it\nS lbazuka i d- kkaten\nIḍul umecwar ! Tagertilt m wafud imɣiwel, tewwi cfawat ɣer rreḥba deg teḥbubt tufa lebɣi-s. Asekkud( imiren) yedla ɣef warrac iseblen tirwiḥin, ɣef tullas yeǧǧlen d tilmeẓyin, ɣef lxalat yerran leɛnaya ɣef yirgazen. Yedla usekkud ɣef tejmuyaɛ iferɣen, ɣef yimudaɣ yestewḥacen, ɣef tsusmi ikeblen,ɣef rriḥa n lbarud yessan yal taxlijt, ɣef yiẓra yeftutsen deg wakken gtent tyitwin. Ixef yewwin inig ɣer lmerṣa n deɛwessu, yesteqsa igudar ma cfan ɣef ccna yettqazamen lḥal :\nNnaɣet ɣef tmurt\nUr ttuggadet ara lmut\nAtta-n gar yifassen\nN yiɛdawen-nwen !\nUlac asteɛfu imi lḥal yeɛjel ! Tagertilt m yiferriwen ur nettkukru lawan tedda di nmara i waglugel, terra taqejjirt n wuccen i tatut, tcerreg tiɣuza n lesnin, tewwi cfawat ɣer miḥlal. Asekkud ( imiren) yedla ɣef wayen nniḍen ! Yedla ɣef umadaɣ n zzman, ɣef tzemrin yerran tili ɣef yimjuhad, ɣef yirgazen iqublen rṣas s tedmarin,ɣef wid yefkan nnekwa-nsen ad tt-yeddem waḍu n tegrawla! Yedla ɣef wid i ttujegḥen akken ad xulfen lɛez i wiyaḍ. Ixef yunagen ɣef tefsit n tirga yesteqsa igudar ma cfan ɣef ccna yezzuznen tirwiḥin :\nAbeḥri ṣiwed-asen slam\nI warrac akk n tmurt-iw\nIdurar n leqbayel\nDinna i yeɣlin watmaten-iw !\nTemyenṭaḥ tallit d tayeḍ. Yeddegdeg lemri n umezruy. Iceqfan n wayen yeḍran ( widen ur yeddim ufus, ɣef ur yewwi leqlam) ɣlin ɣer wakal tesbur tezweɣ. Iseggasen n tmes xulfen lejruḥ, anuɣni, meɛna ur llint ticraḍ ur d- nefki ara idammen. Asekkud n yixef yunagen yedla( imiren) ɣef lmeqsud yellan zdat yimi n lfuci. Aɣeddu n lebɣi yewwet s lqed ɣer yigenni, ahat tura tefra cceda ! Ahat ibreq-d wudem n tlelli ! Ahat di tegnawt iḍehr-d waggur tetbeɛ tziri ! Yemɛebbar ahat akked wayeḍ…ma d ussan, bernen( di tili) tira nniḍen deg wuzmam ɣef ur iḍal yiẓri. Ixef yunagen yezzi ɣer yigudar yenna :\nFell-awen iɛedda lexrif\nNadit ssaḥel adrar\nSelmet-iyi ɣef at nnif\nWin yeddren ad yerr ttar*\nIɛedda ɣef tuǧǧal lḥif\nAmara Benyounès a inauguré hier le parc Des grands vents\nLe ministre de l’Aménagement du territoire, de l’Environnement et de la Ville, Amara Benyounès, a affirmé, hier à Alger, que ...\nLire l'article FFS : On parle de Chérifi, Djedaï, Halet, Bahloul et Bouchachi\nFuites sur la composante du présidium\nAnnoncée en fanfare pour la fin du premier trimestre de cette année\nLa 3G, pas avant de clore le dossier Djezzy ?\nEntretien avec Alilou, chanteur, auteur et compositeur\n«Je prépare un opéra sur Ahedad Uqalus»\nLA DÉPÊCHE DE KABYLIE - QUOTIDIEN NATIONAL D'INFORMATION - MAISON DE LA PRESSE TAHAR-DJAOUT01, RUE BACHIR ATTAR - ALGER\n<> Tél. : +213(0)21 66 38 05 <> Fax : +213(0)21 66 37 87/88 <> Pub-Tél : +213(0)21 66 38 02 <> Email : info[at]depechedekabylie.com\nCopyright © 2002-2012 - La Dépêche de Kabylie. Tous droits réservés.


url: =Sirta, 160 BCE\nBuxus I (beau-père (fr) )\nchef militaire (fr) d agellid\nArmi tgeldit n jeddi-s Masnsen , amur ameqran n imezdaɣen n Numidia llan ddren s tamɣigert, s wayagi ttemxallafen ɣef Imaziɣen-nniḍen ur nettissin ara tamɣigert imi ddren s tameksa in lmal. Masnsen ixelq-ed yiwet n tagelda (tajumma-s azal n Lezzayer n tura) akk-d yuɣal-ed d amdakkel n Roma deg 206 ST (send n tallit-nneɣ). Sakkin ma yemmut, yettwaxellf-ed s mmi-s Misipsa. Yugerten yella d aɣerfan gar lɣaci n tmurt-is, akter anagar n Misipsa, ɣef wagi aneggaru agi iceggeɛ Yugerten ɣef Hispania (isem i fkan Irumaniyen i Spanya deg tallit-nni).\nMisipsa ikcem-it weɣbal imi ma ikemmel akka yezmer ad yuɣal d agellid sakkin lmut-is; deg lewqam n Misipsa d arraw-is ara a t-id-ixlefen.\nMisipsa ur yesɛi zhar imi taɣerfant n Yugurten ternu akter ayen tella asmi yella deg tmurt; deg Hispania Yugerten, d amnay ifazen tizya-s, yulek tayri n kra n yemdanen yesɛan ccan deg Roma. Deg asutel n Numantia iqeddc-ed s lǧehd lwahid Gaius Marius anda yeẓra agufsu n Irumaniyen. Qqaren belli yenna-d ɣef Roma belli tella yiwet n “Temdint yerkan, i qqurben ɣef aɣelluy-ines, ara ula d yiwen a-ţ-yeɣ.”\nMarius yella d acengu ukmir aṭas imi yenɣa ayen yella deg webrid-is. Marius icegɛ-ed amarag-is Lucius Cornelius Sulla ɣer Bukus I, agellid n Mauretania', s talilt n Bukus i-t-yedssa Yugurten yettwaṭṭef ger iffasen n Sula.\nYugurten yeqqim deg asekraf n Tullianum, deg tiɣṛemt n Roma, 6 wussan armi yemut si fad akk-d d laz.\nTazmilt[ẓreg | ẓreg aɣbalu]\nYettwakkes-d seg "https://kab.wikipedia.org/w/index.php?title=Yugerten&oldid=104794"\nAsebter-a yettwabeddel i tikkelt taneggarut ass n 2 Yennayer 2022 ɣef 16:04.


url: =Tasga n ṭṭlam n Ssaεid Iεemṛac > Imyura > Ungalen\nAskuti, ungal n Ssaâid Saâdi\nMuḥ Alileche, Amarir g uzwag (Exil)!.\nIMEṬṬI N BAB IDURAR d imeṭṭi-nneγ akk s yemdanen d-yekkren di taddart TIZI N WAḌU.\nĞamal Benεuf: Kra n tezgar ( passages) seg wungal “ Timlilit n tγermiwin”\nYusef Ubellil, arrac n tefsut, ungal, tizrigin agraw n yedles amaziγ, 2005\nIgli n tlelli, Lwerd n tayri , ungal, 200\nBururu, ungal, Azur, 2006\nΣ. Mezdad, ass-nni, ungal, ayamun, 2006\nTasga n ṭṭlam n Ssaεid Iεemṛac\nTasga n Ṭṭlam\nTasga n ṭṭlam d yiwen gar wungalen imeqwranen d-ureb tsekla taqbaylit tatrart. D ungal n Ssaεid Iεemṛac immuten send ad yeffeγ wungal-a ines. Iğa yaγ, ur yeḥḍir, ur iwala, ur iγellet ayen issali s tidi-s.\nAm Belεid At Σli, d tawenza-s is tt-yefkan, d aṭṭan it-izuγṛen ar ddaw tmedlin kan akken d ameẓyan, kan akken s waffud d tebγest-is. Maca, xas netta ulac-it ass-a, iğa yaγ-d s wayen a t-id nesmetkay, s wayen ar as necfu.\nD tayri-s n tmaziγt, d tayri n tira, n tsekla taqbaylit it-idegren, is ifkan affud yis iyewweḍ yura Tasga n ṭṭlam xas akken d amuḍin i yella.\nDi Tasga n ṭṭlam illa-d wawal akk γef temsal yettin γer tudart umaziγ n wass-a. U Ssaεid ur iffiẓ ara, ur icebbeḥ ara awal, inna-d srid ayen iwala di tudert, d tikli teddun yemdanen am netta ar idisan-is.\nWin iγṛan Tasga n ṭṭlam igza d akken tiṭ n Ssaεid mači d ttiṭ am tiyaḍ Tiṭ-is tẓer u tettwali. γur-s iẓri d tmuγli d-ssufuγen askud, ibedi amusnaw issargagayen u isargagin tizya-s.\nA wi yufan a-γ-d-yuγal Ssaεid neγ, imahat, a-d-lalen wiyaḍ am netta !\nTaγuṛi igarzen !


url: =Assenger n teẓgi n Ukeffadu. - Amis du Djurdjura\nPublié le 15 mars 2011 par Omar Mouffok\nTiẓgi n Ukeffadu d yiwet seg tẓegwa timeqranin n twilayt n Bgayet. Tuzga-d γef tlisa gar twilayt-a ed tin n Tizi Wezzu, yerna meγγret 5400 n yiqeṭṭaren. D acu kan, medden la igezzmen deg-s ttjuṛ s yicuqar ed tmencaṛin n umutur war ma qudren lqanun, swaγen s tidet tiẓgi-a.\nDeg teẓgi n Ukeffadu, medden la d-gezzmen u la d-nejjṛen tirigliwin, ifassen i tγawsiwin, la d-ttekksen tistirin (stères) n yiferki, am wakk-n la d-ttqeddiren asγar i usseḥmu, i temguri (industrie) neγ i yiqeddicen niḍen, war ma qudren lqanun. Yessefk ad d-nger tamawt belli tiẓgi n Ukeffadu, am tẓegwa n Ayt Ksila ed Sidi Σic, qqnent akk γer tnebḍut (circonscription) n Udekkaṛ.\nSdaxel n teẓgi n Ukeffadu, ad naf iberdan reglen, tikkwal, γzan-ten, yerna win ara ineṭqen γer wid yettakren asγar, zemren ad as-gen kra ... Yuγ lḥal, iεessasen n teẓgi, tikkwal, ttemlilin-d ed wuguren imeqranen mi ara xeddmen ccγel-nsen. D ay-a ay ten-yejjan ad ddukkulen, tikkwal, ed yifernanen (patriotes) akk-n ad kecmen γer teẓgi-a u ad gen deg-s leqdic-nsen n tεessast.\n”Mi ara neg uggug (barrage) γef snat n tmeddit yerna ifassen-nneγ d ilmawen, iban la netturar s yiγfawen-nneγ”, ay aγ-d-yenna Abdelkrim Ahmed iqeddcen d aγella n umeẓlu (chef de service) n tnebḍut (circonscription) n tẓegwa n Bgayet. D acu kan, ifernanen (patriotes) maci dima ay tteddun ed yiεessasen n tẓegwa. Tikkwal, iεessasen-a ttγimin-asen i yimakaren akk-n ad ten-ṭṭfen. D acu kan, nitni ur sellḥen ara, deg lweqt ay deg imakaren n wesγar sellḥen s yicuqar-nsen, yerna tikkwal, iεessasen ttaṭṭafen-ten mi akk-n ara ilin gezzmen ttjuṛ neγ snuzuyen asγar-nni ay d-gezmen. Isγaren yettusseqdacen i wenjaṛ n trigliwin (pieds-droits) n lebni ttnuzun s 50 n yidinaṛen, maca imakaren-a zemren ad ten-ssenzen alama d 200 n yidinaṛen i yiwen.\nDeg 2004, tanebḍut (circonscription) n tẓegwa n Bgayet tekkes-asen-d i yimakaren 3000 n yifassen n wesγar ara yettusqedcen i yiseγzen (pelles) ed tqubac, 132 n yiqenṭaren n yiferki, ed 800 n yesγaren iγezfanen ay llan tteddun ad ten-ssenzen deg ssuq aberkan.\nSsuq aberkan yettawey-d sselεa-ines seg ubelluḍ n zzan n Tiniri, n Weẓru n Tgerfa ed yimukan niḍen n teẓgi n Ukeffadu ed tẓegwa niḍen, yerna ula d tiggitin n yimukan-a ur mniεent ara imi la d-ttekksen seg-sent iferki. Imakaren n tẓegwa n tama-a ttnadin aṭas γef yiferki, yerna ttaddamen-d war lqanun, yili tukksa n yiferki tesεa lqanun-ines.\nIεessasen n teẓgi n Ukeffadu ssawḍen ad d-ṭṭfen kra seg yimakaren n yiferki, yerna iferki-nni ay asen-d-kksen ssenzen-t i Teṛmist taγelnawt (entreprise nationale) n yiferki n Bgayet, ay yeḥwajen tanga-a (matière). Iggi (ttejṛa-nni ay d-yettafken iferki) idel 42000 n yiqeṭṭaren seg wakal n tẓegwa n Bgayet, dγa d netta ay d ṣ̣ṣ̣enf n ttjuṛ yeggten akk deg twilayt-a, d acu kan, ala tis ṛebεa seg yiggi n Bgayet ay nezmer ad t-neḥseb mazal-it deg tegnit yelhan, wanag ay-n d-yeqqimen seg-s akk yettwaγ. 175 n lexḍeyyat ay asen-gan i yimakaren n tẓegwa. Maca ala 42 deg-sent ay yettwaxellṣ̣en.\nIεessasen n tẓegwa ttxeḍḍin ula d wid izeddγen neγ bennun war ttesriḥ deg teẓgi, yerna deg useggas n 2004, ufan-d 48 n yemdanen ay igan ay-a. Lebni ed tnezduγt deg wakal n tẓegwa d ay-n la d-yettilin ladγa deg tmiwa n Ayt Sliman ed Ssuq n Letniyen, yerna γas ma ttwaṭṭafen wid yettgen ay-a yerna la ttucaṛaεen, yiwen ur ten-yettḥettim ad gen ay-n ay d-yeḥkem fell-asen ccṛeε. Deg tnebḍut (circonscription) nnan-aγ-d : ”Ur nesεi ara ttawil akk-n ay yes ara nerẓ lbenyanat-a”.\nSsebba niḍen ara yessengaren tiẓegwa nettat d times. Deg 2004, tekker tmes 198 n tikkal deg twilayt n Bgayet, yerna tecca 2030 n yiqeṭṭaren n wakal, gar-asent 500 n yiqeṭṭaren n tẓegwa. Yiwen seg yimukan yeḍruran aṭas d tiẓgi n yiggi n Tewrirt n Yiγil (Adekkaṛ) ed tama n Tici ed Bgayet.\nMaca d acu ara yefrun ugur-a n ussenger n tẓegwa s wegzam yeffγen i lqanun ? Tamehla tamatut (Direction générale) n tẓegwa n Bgayet tga-d yiwen n usenfar (projet) ay tefka i unabaḍ (lḥukuma) u tessuttur deg-s ad rren tiẓgi n Ukeffadu d afrag aγelnaw (parc national). Lemmer ad teqqel teẓgi-a d afrag, wid ay tt-yettεassan zemren ad sεun ugar n ttawilat akk-n ad tt-ḥudden xir, yerna imir-n, iεessasen ad sεun leslaḥ n lqanun, d win ay yes ara ḥaṛben wid yettakren asγar akk-n ”ur yettimγur ara uxeṣ̣ṣ̣ar” yellan yagi.\nSeg tama niḍen, akk-n ad yenqes uqedder n yesγaren i usseḥmu ed ussewwi, iεessasen n teẓgi la ttafken asγar baṭel i wid izedγen sdat teẓgi mi ara t-id-ssuttren.\nMa d wid yesseqdacen tiẓgi i ttjaṛa, tadbelt (administration) tesnuzu-asen s wazalen ”ismenyafiyen” (préférentiels) ama d asγar, ama d tiγawsiwin niḍen d-yettwakkasen seg teẓgi am weẓru, imγan yettusseqdacen deg udawi ed teqjemyar n wexlenj. Deg 2004, 966 n yesγaren iγezfanen, 461 m3 n weẓru ed waṭas n tγawsiwin niḍen ay d-yettwakksen i yimakaren u tessenz-itent tedbelt.\nMa d afraq n wesγar baṭel i yimezdaγen n teẓgi n Ukeffadu yebda-d, naqal, deg yiwen kan wemkan, sakk-in qqlen tura akk wid ay d-iqerben γer teẓgi-nni zemren ad ssuttren asγar (seg Meγres 2005 ar ass-a). Ugar n 200 n tjummiwin (surfaces) n wakal ay yettunefken i medden akk-n ad gezzmen seg-sent asγar u ad ttxelliṣ̣ent tadbelt (administration), yerna ttwaqeblen 21 n yisenfaren (projets) ara iεawnen tuddar n tama n teẓgi n Ukeffadu akk-n ad farṣ̣ent seg teẓgi-nni war (bla) ma ḍurren-tt, γef wakk-n ay aγ-d-tenna tnebḍut (circonscription) n tẓegwa.\nTi akk d tifratin ay d-gan yiduba (autorités) akk-n ad frun ugur-a n wengar n teẓgi n Ukeffadu, d acu kan, γas la yettwagay akk way-a, mazal llan wid la yettkemmilen la ssexṣ̣aren tiẓgi, γas ma yella assexṣ̣er n tgara-a ur as-yefki ara axeṣ̣ṣ̣ar i Ukeffadu akk-n ay as-yettunefk deg wussan-nni ay deg d-llant tedyanin n ccwal deg Tmurt n Leqbayel [2001-2003]. Agzam n yesγaren irennu ladγa deg tegrest (ccetwa), anda yettismiḍ lḥal yerna llant aṭas n tmiwa ay deg mazal la sseqdacen asγar i usseḥmu. Seg tama niḍen, tamafya (mafia) n wesγar mazal teckunṭeḍ, ula d nettat, deg ttjuṛ, yerna tagi ur fessuset ara i uḥaṛeb.\nSγur K. Mejdoub\nSeg El Watan n 12 Yebrir 2005 - Source: EL-Watan du 12 Avril 2005


url: =Σebdella Ḥaman γef ungal n Ğamal Benεuf "Timlilit n tγermiwin" > Imyura > Askasi-Débat\nUngal “Timlilit n tγermiwin” n Ğamal Benεuf.\n( tiẓrigin “ L’Harmattan” 2002.)\nAzγan d usebγes sγur Σebdella Ḥaman.\nAyen i ufiγ deg-s γur-i d tasekla ineγden yeddren, tin yernan di ccbaḥa yakk d tuddsa*ara yernun i wayen i d-ğğan imarawen*.\nD ayen yettuqimen tayri d leḥmala n tnettit* i wid la d-yettnekkaren yessuturen i tmaziγt izerfan i d as-yessefken* akken ad tjuğğeg am tutlayin yeddren.\nImru iyes-s i d-turiḍ iserreḥ yefṣeḥ, yecbeḥ, yerna yewwi-d ineḍruyen n ṣṣeḥ.\nYelḥa d amaγud*, yemṣada* yemnada, γur-i yetturug amzun d acercur arqaq n waman isemmaḍen i d-yemmaren s ul n wid yeffuden tamaziγt ad as-slen.\nTanaqust imeslayen-ik iweznen, γur-i amzun d isefra i la d-yettasen seg-sen.\nTasekla-k tacebḥant taẓidant tuklal temγer.\nKra i d-tenniḍ iban-iyi-d amzun d tafelwit unaẓur ur ixuṣṣ deg-s ula d kra, tessedhuy allen tettuqim-asent asugen* n kra i d-teqqareḍ deg-s amzun d asaru i ileḥḥun zdat win yeqqaren, tettağğa-yasen tiẓeṭ deg wulawen.\nMa yella d nekk, terra-yi-d γer wul tumert* d usirem, win i d iyi-irewsen* ad juğğgent tketwa*-ines seg usugen* n tyetti*-inek.\nAtan ad tezmummeg tafukt n tmaziγit s wayen i d-turiḍ, imru-inek yuddam s wudi d tamment, γas ma d ungal* amezwaru i turiḍ yuklal ayagi.\nMaca, tettaruḍ s nniya, txuṣṣ-ik kra n tiḥerci. Acku tamacahut n “Yidir d Tudert“ yessefk ad as-ternuḍ kra, ad tiγzif akken ad tili d ungal weḥd-s.\nLadγa timucuha n tayri γur yelmeẓyen jebbdent tiketwa d wulawen-nsen.\nMi d as-tgiḍ isem”Timlilit n tγermiwin” nekk, di tedmi*-iw ur tent-walaγ ara anida mlalent”? suref-iyi tagi d taṣleṭ*sγur-i”. Ssektu*ayen iḥemmlen yelmeẓyen d telmeẓyin acku tudert n wemdan tleḥḥu yes-sen, ma d ayen yerzan amezruy* d tγerma* yessefk ad yili di tlemmast n wungal.\nIsefra i terniḍ deg wezmam-ik lhan gerrzen, tidet, asaki, ahuccu n wid isebken, tayetti teğğillibeḍ seg-sen, i yellan deg-sen d tamedyezt taneγdant.\nLa d ak-ssarameγ ad ternuḍ deg yigan* n tsekla yak d tira ay ameγnas aγelnaẓri*, a bu yemru yemmeclawa* i icebbḥen tamaziγt, yeshuskin tasekla-ines.\nAyen la tettaruḍ d abaγur* amezgi yesnernan idles d tẓuri*, yessawḍen tarut* i weγref* akken a d-yemmekti, ad yesbedd ayen yeγlin, u ad yernu ayen ixuṣṣen s tyetti i tsutwin* n yimal, ad megren s tujjma* tameqqrant ayen la nessaram.\nAyen ara ternuḍ d iẓuran i d-yettaken isekla* n tanuft* iyes-s ara yiwnen* di tmazγa, u ad smeγren akti* yak d tyetti n weγref s yiles n tyemmat ara yilin d asenti* lqayen i temcudda n tegmat.\nA Ğamal a mmi tessferḥeḍ-aneγ, la γ-d-tessakayeḍ tisutwin seg yiḍes icuban tamettant*, kečč seg widak igan irgazen i tutlayt yellan zik d tağğalt, imira tuddes turew, tarwa-s bdan tikli d acrured γer zdat, aγref-nneγ yezgan di ttellis* la yettwali tafat; awal, iles, idles, tasekla, tamedyezt, taẓuri. Imedyaten am kečč i yigan-nsen ulaḥedd talasat, simmal d anerni, aru, rnu sbin-d iman-ik ay amaru, ay amedyaz, ay aseklaw n weγref.\nImdanen merra ttidiren i yiman-nsen d warraw-nsen, nekkni s imaruten d imedyazen, d iseklanen nettidir i weγref d weγlan * akk d tsutwin n yimal.\nSeg yiwet γer tayeḍ, seg tallit* γer tayeḍ γas nemmut nezga nedder, di tudert neğğa-d later, akti-nneγ d kra nettaru yezga yedder, alamma ddunit tenger\nKečč a Ğamal d yiwen seg wigi, rnu deg yigan-inek i wesbuγer* n tmaziγt, ussan n tudert tamezgit* a t-id-mmagren, ata simmal la d-ttaẓen.\nNekk aql-i ihireγ* di tsekla i d-tesnulfaḍ, ssarameγ ad tili ssya γer zdat d tala ur nettkaw ad tettcercur trennu deg wesbuγer i tnettit* d yiles i yettwanekren γur icenga* d yemnakcamen*.\nSsarameγ di Yakuc* ad ikennet* ayen tessarameḍ, u ad yesnerni ayen iγer tessuγuleḍ*, ad yesseğhed isulas i ssqef ara tesserseḍ, ad yesdari ayen i nettḥuddu.\nAzmam-agi atan γur-i d asenti, ssya γer zdat ad yennekmal s wiyaḍ, ara γ-yilin d raṣ llmal.\nTinawt, tira, isefra, tasekla, isaragen i d-tefkiḍ neγ wid ara d-ternuḍ ger yemdanen teddun nutni d wakud, d nutni i d iman n tudert n weγref, ayen yakk i d-tenniḍ yessefk ad yettwaru, u a d-yegri i tmetti, yes-s ara tebdu tikli, alamma tessaweḍ ayen i tettmenni. D azref unṣib am nekni am iγerfan yerkelli.\nTanettit* n weγref tettidir s idammen, tettmettat s imeṭṭawen.\nIdammen d ayen i d-yettuddumen seg yemru n imaruten, d nnhati n imedyazen, d usaki n inaẓuren, d udummu n isertiyen di tsertit-nsen.\nImaṣriyen mi ara walin iherman* d yefṣilen, d ifaganen* d wayen i d-yegran si tγerma-nsen, d imeṭṭawen i ttrun, ur ttarun, d ayen iγef mmuten ur d-ttuγalen ara γer tudert.\nNekni s imaziγen nuki-d, nettaru ur nettru γef wayen i d aγ-yettwakksen, di tira-nneγ yessefk ad nekkes asadel i yimi akken ad yutla*, a d-nerr aγrib γer tmurt ma yennejla, imseεraben-nneγ di Lezzayer a ten-nerr γer tnettit d tjaddit-nsen, yessefk-aγ a d- nifrir di tinawt* d usarag* n tsertit, ur nettḍurr ula yiwen.\nNexḍa gar-aneγ asizzel idammen, ur nettemberraz d wid iḥekmen, ma d amsenγi tanettit d umezruy-nneγ d yiwen, ad aγ-tuγal d nndama, d axeṣṣar , d asexreb i lumma. Ad nessuddem ahni* d imeṭṭi, ttḥadareγ akti* n wungufen. Ad yettwagzem weγref , u a d-yegri wesḥissef i tsutwin la d-yemmalen , d tiḥemmal n yidim d imeṭṭawen.\nSlek abrid n tsertit, tasekla, tira, tamedyezt yes-s ara tidir tnettit, γas ma γezzif webrid, a d-iban wezref anda yella, tuddra i tmaziγt akk d tmazγa*.\nSuref-iyi ma γezzif wawal, nekk ur lliγ d “Docteur”deg usigzel n wawal.\nΣebdella At Ḥaman.\nWehran ass n : 29/ 05/ 03.\nAseklan: Bab n tsekla.\nAseklaw: Ayen yerzan tasekla.\nTesnamkeḍ: Tessfehmeḍ/ Tefkiḍ-d lmeεna.\nTuddsa: Aneḍḍem/Lebni n tira.\nImarawen: Imawlan/ lejdud.\nTanettit: Si: netta: Tumas/ Lhewwiya.\nAmaγud : iquden/nnican.\nTayetti: Tigzi/ Lefhama.\nSsektu: Err yella/ lwujud.\nAγelnaẓri: Win iḥemmlen tamurt/Awaṭani.\nYemmeclawa: Yettiriq/ yettecruruq.\nTarut: Ayen yuran.\nTisutwin n yimal: Leğyal i d-iteddun.\nAγref: Agdud/ Cceεb.\nIgan: Si: “Eg”: Ayen ara txedmeḍ.\nI hireγ: Ttεeğğbeγ.\nYakuc ad ikennet: Rebbi ad ibarek.\nTessuγleḍ: Terriḍ/ Twellheḍ.\nI d iyi-rewsen: I d iyi-yecban.\nTiketwa: lεeqliyya/ Rray.\nTaṣleṭ: Tteḥlil/ analyse.\nTujjma: Lxiq/win yebγan kra.\nAγlan: Tamurt/ Lwaṭan .\nTallit: Taswiεt. Tamezgit:\nIcenga d yemnakcamen: Iεdawen d wid d-ikecmen.\nAzref unṣib: Lḥeqq areṣmi.\nIsertiyen :Iqeddacen n tsertit.\nTasertit : Sseyyasa.\nIherman: Ahramat/ Pyramides.\nAd yutla: Ad yemmeslay.\nTinawt : Ayen d-yettwannan/maqala.\nTamazγa: Tamurt imaziγen.\nTamawt: Tanemmirt tameqqrant a Dda Εebdella, imi tefkiḍ azal i wayen ttaruγ. Γas ḥṣu, ayagi d ayen ara yi-d-yernun afud iwakken ad aẓeγ γer zdat.\nSuref-iyi ma yella ur wulmen ara inumak i sen-fkiγ i wawalen-agi ( imeslayen i giγ d amawal ) , acku seddaγ-ten-id akken i ten-gziγ nekkini.


url: =Yeffeɣ-d ass n : Akwas, 09 Yulyu 2020 11:32 Ɣran-t : 2 n tikkal\nTacrawt ẓẓayen skelsen-tt deg ugezdu n Sṭif, s tmettant n 3 n yimdanen akked 50 iḍen d imejraḥ deg 42 n yisehwa n ubrid.\nImsukksen n Umesten aɣarim gan daɣen tigawin n usensi n 2976 n yimeḍqan n tmessin ladɣa wid yettilin deg temdinin akked lluzinat i skelsen deg wakal akk n tmurt.\nSeg yidis-iḍen, yiwen n uɣrud n 4663 n yimeggiyen n Umesten aɣarim, yesɛan isellunen yemgarden, akked 670 n tkeṛṛusin yettawin imejraḥ, akked 455 n yikamyunen n usexsi n tmess i d-sgerwen deg yiwet n twala i wakken ad gen timzal n usḥulfu n yiɣermanen akked ufraḍ amatu n yigmamen deg 48 n yigezda, deg ukatar n umennuɣ mgal n uzuzzer n Unfafad Buqacuc (Covid-19).\nƔef wakken i d-yenna uɣbalu-nni, tiyunin n Umesten aɣarim gan, deg twala-nni, 896 n temzal n usḥulfu deg 48 n yigezda n tmurt i wakken ad smektin i yiɣermanen dakken yessefk ad nqader akman akked yilugan n n usmecceq anmetti, akked 613 n temzal n ufraḍ akked uzizdeg iḥuzan "akk tidumṣukin, timṣukin tinagdudin akked tusligin, igmamen akked tzenqatin", i rnan nnan-d.\nYeffeɣ-d ass n : Akwas, 09 Yulyu 2020 11:32 Taggayt : TIMETTI Ɣran-t : 2 n tikkal Bḍu


url: =Tfeggeḍ teqbaylit, di yennayer, di Nogent sur Oise\nSssebt iɛeddan, tadukli Imaziɣen n Oise, thegga-d yiwet n tejmilt i sin inaẓuren meqqren Slimane Azem d Ccix Lḥesnawi. Tameɣra ḥedren-tt waṭas n inaẓuren : Rachid Mesbahi, Lounes Kaci, Kamel Syamour, tarbaɛt AmZik, Malika Yami d Cherif Hamani.\nZira At Lhusin\nAm deg waṭas n temnaḍin nniḍen, di tmurt n Fṛansa, leqbayel yellan di Nogent Sur Oise, mugren ixef n useggas n Imaziɣen s ccnawi d wayen akk i ten-yesdukulen.\nD ttmanya n yiḍ, abraḥ meqqren n tzeqqa Château des rochers yennfel seg yemdanen i d-yusan ad ḥedren i temlilit ara yuɣalen d tajmilt i snat n tgejda n ccna n teqbaylit : Slimane Azem d Ccix Lḥesnawi. Ɣef usayes, kullec ihegga ama d ttawilat n lmusiqa, ama d ttawilat nniḍen i ilaqen akken ad tɛeddi tmeɣra di tegnatin yelhan s lmendad n utwil Arezki Baroudi. Yuɣ lḥal, iɛeggalen n tdukla Imaziɣen n Oise, heggan-as acḥal n waguren-aya.\nImi d tiwuura n useggas, smenyafen akken ad sbeggnen azamul n yennayer ɣer Imaziɣen s umata. Imi akken i tenna Malha Ben Brahim, tamazrayt, di temlilit-agi : « Yennayer yeffel i tmura n tefriqt n ugafa, yunag akken unagen imezdaɣ-ines.Yal imi ara d-yeḥder, ttbeddilen medden imensi, ttgen amur i uɣrib, i twellit d uɛessas n uxxam. Yennayer d akal, d idammen. Ass-a nessaweḍ leḥsab n iseggasen ɣer 2968, imi takadimit n Imaziɣen tɛeggen aseggas n 950 send talalit n sidna Ɛissa, d beddu n leḥsab ɣer Imaziɣen, di ddunnit meṛṛa.”\nƔer Malha Ben Brahim, yennayer d tagnit daɣen akken ad issinen warraw n yeɣriben tamurt d wansayen nnsen. Ɣef waya I twelleh Dihya Ɛiden, yiwet n tlemẓit I ilulen di tmurt n Fṛansa, ad tɣer ayen tura s wudem n tussna, sakin ad t-id-terr d tugniwin. Ma yella rzan-d medden ɣer Nogent Sur Oise almi sen-yella deg wul wahil n yiḍ-nni.\nMyufan inaẓuren, wid nni yesserwiwicen allalen n lmusiqa akken ilaq lḥal d at tbuḥcicin ḥlawen, I ɣ-d-yesmektan acḥal d tizlit wwin d acewwiq sin imeqqranen n ccna n teqbaylit: Slimane Azem d Ccix Lḥesnawi. Rachid Mesbahi, ger wid I ten-ixulḍen, I ixedmen yid-sen abeɛda Slimane Azem. Yefren ula d netta kra n tezlatin I s yezzuzen ineḥdar, di tzeqqa n château des rochers. Ccnawi nnsen, zzuznent ula d ilmeẓyen nneɣ i yewwin ass-a abrid nnsen, yerna cennun akken ilaq yecban Lounes Kaci. Taqbaylit-is, tiyita umundul d ccna-ines, beggnen-d aḥemmel I iḥemmel ayen akken I t-yessidiren. Ilemẓi yesseḍfar-d gma-s, d nnuba n Kamel Syamour.\nUla d netta, yewwi-tent-id akken ilaq. Yuɣ lḥal yerr-yasen yakan tajmilt di snat n tesfifin I yexdem “ Ccix” akked “Babaɣayu”. Kamel I yeǧǧan tamurt deg iseggasen n tesɛin, yessaweḍ ad yawi iman-is di ccna s wayen akk i t-yezdin d waṭas n ifennanen n tmurt-nneɣ I d-yemlal di lɣerba. Tameɣra tkemmel, tikelt-a, d nnuba-nnsen, di tlata yid-sen. Tesdukel-iten-id ccna, di tmurt n Franṣa, akken ten-tesdukel tmurt n leqbayel I ten-id-yefkan. Nonor, Karim, Didine. Tarbaɛt AmZik, I d-yufraren deg yiḍ nni ama s tezlatin I d-fernen ama s lmusiqa I si sent-ttbeddilen udem am yal tikelt. Iswi nnsen d aleqqem n wayen I d-ǧǧan d agerruj imezwura, s lmusiqat n ddunnit.\nGer wannect-a yak, teḥder tinna I yeččuren tiṭ I widen meṛṛa I yellan di tzeqqa, iḍ-nni. Xas akken tɣab ɣef widen I iḥemmlen ccnawi-ines tmenṭac n iseggasen, tuɣal-d s ifadden, akken ad teḥder I tejmilt-agi. Malika Yami, ula d nettat, s taɣect-is ḥlawen tezzuzen kra widen iḥedren di tzeqqa n château des rochers, di Nogent Sur Oise.Ɣer tagara, lferḥ yennekmal imi d-yuli win yessifiyen taqbaylit: Cherif Hamani. S lmendad n Urezki Baroudi, d terbaɛt-ines n lmusiqa, yeṣṣaweḍ tiɣri n Slimane Azem d Ccix Lḥesnawi ɣer kra n wid meṛṛa I iḥemmlen ccnawi nnsen.\nTimlilit d tafenṭazit, tessawel I tayeḍ ara d-yilin ass n 24 di yunyu I d-iteddun di lberj n waddal, di Paris. Skud mazal tidukliwin d widen yeččan wul-nnsen ɣef teqbaylit, ala tudert ara tidir.\nSujets associés:Nogent sur oiseTaqvaylitYennayer


url: =Ma tessnem Imaziɣen-a i yellan d ipilaren n Tmasiḥit ? | Le RIFAIN\nMa tessnem Imaziɣen-a i yellan d ipilaren n Tmasiḥit ?\nImaziɣen ila ssnen Tamasiḥit qbel ma ad tt-taweḍ ɣer Uruppa d Umarikan d Asiya. Iẓuran n Tmasiḥit deg yeẓẓelmeḍ n Tefrikt ttɛeqqaben ɣer lqern amezwaru zi tlalit n Ɛisa Lmasiḥ. Ben Xeldun d Lbekri ttɛawaden ila Philipe d Matthieu (imeḥḍaren n Ɛisa) wwḍen-dd ɣer yeẓẓelmeḍ n Tefrikt deg iseggusa-nnes imezwura n Tmasiḥit. Din wi yeqqaren ila awaḍ-nnsen ɣer Imaziɣen ttuɣa-t deg ij n lweqt d Ɛisa ɛad yedder.\nSimon n Cyrene, Maziɣ amezwaru i yumnen s Ɛisa\nXmi nessawal x Imaziɣen d Tmasiḥit, a dd-neydar d amezwaru Simon n Cyrène, d netta i ttuɣa zi sebɛin n ireqqasen imezwura n Tmasiḥit mamec ttuɣa yeksi tabrat n Lmasiḥ yugur aked imumnen. Yus-d deg yinjil n Markus deg wezgen wis 15, aya 21 : « Uca ffɣen zzag-s maḥend a t-sellben, ufin ijj n wergaz ttuɣa ixeddem deg yiger, netta d Simon n Cyrène baba-s n Aliksander d Ruf maḥend ad yeksi ssalib-nnes ». Simun d tarwa-nnes Aliksander d Ruf, zeg Imaziɣen Imasiḥiyen imezwura i dd-iydaren deg yinjil. Yus-d deg yinjil n Luka : « Umi zzag-s uguren, ufin Simon, ijjen urgaz zi Cyrène ttuɣa yus-d zeg yiger, ggin x-as ssalib-nni maḥend ad t-yeksi Yasuɛ » (Luka 23 :26). Ilibiyen (Imaziɣen) usin-d deg wass n xemsin zeg wami selben lmasiḥ (amek qqaren) ssiwḍen lexbar-nnes deg yeẓẓlmeḍ n Tefrikt.\nMarkus ; d Maziɣ i yuran ijjen yenjil zi rebɛa yettwassnen.\nUmi selben Lmasiḥ amec qqaren Imasiḥiyen, imeḥḍaren-nnes ruḥen ɣer merra imukan bac ad ssiwḍen ddin-a amaynu. Nettaf Simon-Pierre d Paul ruḥen ɣer Ruma, Matthieu iraḥ ɣer Sudan d Tefrikt, André ɣer Babel, Yeɛqub ɣer Lqudes d Barthélemy ɣer Waɛɛraben d Lhend. Maca Simon n Cyèrne iraḥ ɣer Cyrène (ittwasemman ass-a s Berqa) di tmura n Imaziɣen merra. Nettaf ɛawed ameḥḍar Markus netta zeg iwdan imezwura issiwḍen lexbar n Tmasiḥit di Tmazɣa, minzi netta d Maziɣ zi temdint n Abritol. D netta i ttuɣa yemdukkulen aked Ɛisa d imeḥḍaren-nnes uca yedwel-dd ɣer tmurt-nnes zeg « selben Lmasiḥ ». Di Libiya i yura injil n Markus yettwassnen s yisem-nnes. S manaya i zi ɣa nessen belli Tamasiḥit tus-dd zeg weɣbal-nnes nican maci tekk-dd zi Roma.\nImasiḥiyen imezwura d Imaziɣen\nAṭṭas n tamara d tɛenkraf i yekkin x Imasiḥiyen imezwura. Udayen d nitni i dasen-ibedden d iɣes n tmijja di twalat tamezwarut. D nitni umi qqaren ila qa nɣin Ɛisa maḥend ad sbedden tadeyyant-a di twalat talezwarut. Deg umezwaru maci aṭṭas n Imaziɣen i yedwlen d Imasiḥiyen, minzi la d Roma wer txes ca tadeyyant-a ad tadef ɣer wulawen n yewdan. Jar kṭer umi ugin yewdan ad ɛebden Aympraṭur Arumani ad t-rren amecnaw Rebbi. Maca zi lqern wis tnayen wis tlata d beddu n wis rebɛa i di ɣa tebda tamsiḥit ad tewwet iẓuran-nnes. Dewlen Imaziɣen tteɛqqaben d Imasiḥiyen kṭer zeg wudayen.\nTiglizin timezwura yettwabnan deg yeẓẓelmeḍ n Tefrikt nettaf icten di Qerṭaj (Tunes) tenniḍen di Sitifis (Sṭif, Dzayer) D tazult (10 klm sadu Tbatent) d Madura (amkan mani ilul Saint Augustine), Thysdrus (Tunes) d Leptis Magna (Libiya).\nAmasiḥi yettwassnen umi qqaren Tertullian yessiwel s waṭṭas x mamec Imaziɣen Igitulen d Imuriyen Imaziɣen waxxa wer ɣer-sen tiwiḍ Roma maca waxxa amenni dewlen d Imasiḥiyen. Maca di lɛahed n Diocletian, Ayempraṭur Arumani ẓrin akid-s Imasiḥiten muc d wungal. Yewwi-ten ɣer leḥbes, irdel-asen tiglizin-nnsen isscemḍ-asen lektub-nnsen. Akud-nnes ttsemman-tt imasiḥiyen s wakud n « imɣarusen ».\nWaxxa amenni, Imaziɣen deg wakud-nni qqimen ṭṭfen di Tmasiḥit, waxxa ttuɣa din tiɛenktaf zi Roma.